text:
Merkezi Aziýa üçin Öňüni alyş diplomatiýasy boýunça sebit merkezi – BMG-niň parahatçylyk döredijilik işinde ajaýyp düzüm
Soňky döwürde milli Liderimiziň alyp barýan parahatçylyk söýüjilikli ugruna, parahatçylygyň, howpsuzlygyň we ösüşiň bähbidine gönükdirilen başlangyçlarynyň hem-de anyk işleriniň netijesinde ýurdumyzyň halkara abraýynyň belende göterilmegi hem-de pugtalandyrylmagy Türkmenistanyň okgunly ösüşiniň aýdyň subutnamalarynyň biridir.
Birleşen Milletler Guramasynyň Baş Assambleýasy 72-nji maslahatynyň 2017-nji ýylyň 17-nji noýabrynda geçirilen 55-nji umumy mejlisiniň barşynda “BMG-niň Merkezi Aziýa üçin Öňüni alyş diplomatiýasy boýunça sebit merkeziniň orny” atly rezolýuçiýany kabul etdi, Milletler Bileleşiginiň agza döwletleriniň 57-si onuň awtordaşlary hökmünde çykyş etdiler. Gün tertibiniň 65-nji meselesi boýunça “ Dünýä gurluşy we parahatçylygy saklamak” ady bilen garalan rezolýusiýanyň taslamasy Türkmenistan tarapyndan teklip edildi hem-de onuň awtordaşlary hökmünde çykyş eden BMG-niň agza döwletleriniň şeýle ýokary goldawyna eýe boldy.
BMG-niň Baş Assambleýasynyň bu örän möhüm resminamasynyň biragyzdan kabul edilmegi dünýä beleleşigi tarapyndan Öňüni alyş diplomatiýasynyň iş teäribesiniň parahatçylygy döretmegiň netijeli guraly hökmünde hemmetaraplaýyn goldawa eýe bolýandygyny äşgär deýär, onuň möhümligi häzirki zaman şertlerinde has-da duýulýar. BMG-niň Merkezi Aziýa üçin Öňüni alyş diplomatiýasy boýunça sebit merkeziniň alyp barýan işlerine şeýle ýokary bahanyň berilmegi, ozaly bilen, Türkmenistanyň hem-de onuň Baştutanynyň eýeleýän işjeň ornunyň goldanylýandygyny doly derejede aýan edýär, ýurdumyzyň we döwlet Baştutanymyzyň möhüm halkara başlangyçlary sebitiň iň möhüm hem-de wajyp meselelerini çözmek üçin has amatly ýagdaýyň döredilmegine, ählumumy parahatçylygyň we durnukly ösüşiň bähbidine bilelikdäki hyzmatdaşlyga özara kabul ederlikli has netijeli çemeleşmeleriň işlenip taýýarlanylmagyna gönükdirilendir.
Mälim bolşy ýaly, Merkezi Aziýa üçin Öňüni alyş diplomatiýasy boýunça sebit merkezi BMG-niň parahatçylyk döredijilik işlerinde netijeli düzüm bolup durýar. Onuň döredilmegi baradaky başlangyç bilen sebit hem-de ählumumy derejede parahatçylygyň pugtalandyrylmagy we howpsuzlygyň üpjün edilmegi meseleleri boýunça düýpli taglymlar bilen çykyş edýän hormatly Prezidentimiz Gurbanguly Berdimuhamedow tarapyndan öňe sürüldi. Netijeli sebitleýin gepleşikleriň hem-de Milletler Bileleşiginiň derejesinde hyzmatdaşlygyň netijesinde BMG-niň Merkezi Aziýa üçin Öňüni alyş diplomatiýasy boýunça sebit merkeziniň ştab-kwartirasy 2007-nji ýylyň 10-njy dekabrynda Aşgabatda dabaraly ýagdaýda açyldy. Bu merkez BMG-niň syýasy missiýasynyň taryhynda ilkinjidir, onuň ygtyýarlyklaryna häzirki zaman şertlerinde hyzmatdaşlygyň möhüm ugurlaryny nazara alýan Öňüni alyş diplomatiýasy girýär.
BMG-niň Baş Assambleýasynyň Rezolýusiýasynyň girişinde Aşgabatda BMG-niň Merkezi Aziýa üçin Öňüni alyş diplomatiýasy boýunça sebit merkeziniň ştab-kwartirasynyň açylmagynyň şanly 10 ýyllygynyň ýokary ähmiýetine aýratyn üns berilýär. BMG-niň Baş Assambleýasy syýasy Gatnaşyklaryň pugtalandyrylmagynda toplanan tejribäniň möhümdigini nygtaýar, ol umumy meseleleriň çözgüdi üçin toparlaýyn çäreleriň kabul edilmegine hem-de sebitiň ýurtlarynyň arasynda durmuş-ykdysady hyzmatdaşlygyň ýola goýulmagyna gönükdirilendir.
Hormatly Prezidentimiz Gurbanguly Berdimuhamedow BMG-niň bu taryhy resminamany kabul etmegi mynasybetli Garaşsyz, Bitarap Türkmenistanyň halkyna Gutlagynda “2007-nji ýylyň dekabr aýynda Aşgabatda dabaraly ýagdaýda açylan Öňüni alyş diplomatiýasy boýunça sebit merkezi geçen döwrüň içinde sebitdäki ýurtlaryň arasynda hyzmatdaşlygy pugtalandyrmaga hem-de ýüze çykýan ähli meseleleri parahatçylykly we ylalaşykly çözmek boýunça netijeli gatnaşyklary ýola goýmaga ýardam berip geldi. Sebitiň ýurtlarynyň ählisiniň goldaw bermeginde bu Merkeziň açylmagy Merkezi Aziýa ýurtlary bilen Birleşen Milletler Guramasynyň, beýleki abraýly halkara guramalarynyň arasynda hyzmatdaşlyk etmek üçin zerur şertleri döretmekde dünýä bileleşiginiň alyp barýan işleriniň ugrunyň birdigini ýene-de bir gezek tassyklady” diýip belledi. Dünýä Bileleşigi tarapyndan Türkmenistana bildirilýän belent ynam hem-de hormat, şol bir wagtyň özünde uly jogapkärçiligi hem üstümize ýükleýär. Bu barada aýtmak bilen, milli Liderimiz ýurdumyzyň bitarap döwletiň borçlaryny abraý bilen ýerine ýetirip, dünýäde ägirt uly hormata eýe bolýandygyny aýratyn nygtady.
Birleşen Milletler Guramasy jedelleriň parahatçylykly ýol bilen kadalaşdyrylmagyna ýardam bermek boýunça tagallalary goldamak üçin Öňüni alyş diplomatiýasynyň möhüm orny babatynda bellemek bilen, kabul edilen Rezolýusiýada sebit merkeziniň öz ygtyýarlyklaryna laýyklykda parahatçylyga wehim salynmalarynyň garşysyna durmak hem-de sebitde durnukly ösüşi goldamak maksady bilen, gerimleýin sebit hyzmatdaşlygynyň çäklerinde Merkezi Aziýa döwletlerine ýardam bermekdäki ornuny ykrar edýändigini beýan etdi. Şunuň bilen baglylykda, sebitiň ýurtlarynyň toplan hyzmatdaşlyk tejribesi halkara meselelerini syýasy, diplomatik ýollar bilen çözmegiň täsirli gurallaryny öňe sürmek boýunça Türkmenistanyň başlangyçlarynyň möhümdigini ýene-de bir gezek tassyklaýar, şunda, Öňüni alyş diplomatiýasyna möhüm ähmiýet berilýär. Türkmenistanyň BMG hem-de onuň düzümleri, şol sanda sebit merkezi bilen netijeli hyzmatdaşlygy sebitde parahatçylygyň we howpsuzlygyň pugtalandyrylmagynda, hyzmatdaşlyk ýagdaýynyň kemala getirilmeginde we durnukly ösüş üçin şertleriň döredilmeginde oňyn çemeleşmeleriň bilelikde işläp taýýarlanylmagyna gönükdirilendir.
Şunuň bilen baglylykda, hormatly Prezidentimiziň sebitiň ägirt uly tebigy baýlyklaryny rejeli peýdalanmak hem-de daşky gurşawyň ekologiýasyna aýawly çemeleşmek babatynda iri halkara başlangyçlarynyň öňe sürülendigini hem-de olaryň soňra durmuşa geçirilendigini bellemek gerek. Şu nukdaý nazardan, kabul edilen rezolýusiýanyň Girişindäki Merkezi Aziýa ýurtlarynyň sebitde suw hem-de energetika serişdelerini toplumlaýyn peýdalanmak baradaky mesele boýunça özara bähbitli ylalaşyklary baglaşmak üçin tagalla etmäge taýýardyklarynyň möhümdigi baradaky ýagdaý beýan edilýär.
BMG-niň Baş Assambleýasy şeýle hem sebit mekreziniň Merkezi Aziýa döwletleriniň arasynda häzirki zamanyň howplaryna we wehimlerine, ozaly bilen bolsa, terrorçylygyň hem-de ekstremizmiň garşysyna göreşmek babatynda hyzmatdaşlygy goldamakda anyk wezipesini belleýar. Öňüni alyş diplomatiýasynyň on ýyllyk tejribesi, şeýle hem BMG-niň sebitde terrorçylyga garşy Ählumumy strategiýasynyň ähli düzümleriniň toplumlaýyn hem-de deňeçer amala aşyrylmagy babatynda uly ähmiýete eýe bolýar. Şunda, Baş Assambleýa 2017-nji ýylyň 13-nji iýunynda Birleşen Milletler Guramasynyň we Merkezi Aziýanyň BMG-nyň Merkezi Aziýada terrorçylyga garşy Ählumumy strategiýasyny durmuşa geçirmek boýunça ýokary derejeli gepleşiklere gatnaşyjylar tarapyndan kabul edilen Aşgabat Jarnamasynyň düzgünlerine ünsi çekýär.
BMG-niň Baş Assambleýasynyň “Merkezi Aziýa üçin Öňüni alyş diplomatiýasy boýunça sebit merkeziniň orny” atly rezolýusiýasynyň esasy bölegi Sebit merkeziniň işini goldamak ruhunda beýan edilendir, şunda sebitiň ýurtlarynyň hökümetleri bilen gatnaşyklary saklamagy dowam etmek, olaryň razylygy bilen beýleki degişli taraplar bilen hem Öňüni alyş diplomatiýasy meseleleri boýunça hyzmatdaşlyk etmek maslahat berilýär. Kabul edilen resminamada Baş Assambleýa tarapyndan sebit merkeziniň sebitde durnuklylygy, parahatçylygy we abadançylygy üpjün etmek boýunça Merkezi Aziýa ýurtlarynyň başlangyçlaryny durmuşa geçirmäge berýän ýardamy kanagatlanma bilen bellenilýär. Oňyn tejribäniň hem-de netijeli hyzmatdaşlygyň umumylaşdyrylmagynyň esasynda Sebit merkezine parahatçylyga, durnuklylyga we durnukly ösüşe wehimleri ýeňip geçmek üçin Öňüni alyş diplomatiýasynyň we gepleşikleriň binýadynda sebitiň mümkinçiliklerini pugtalandyrmak maksady bilen, Merkezi Aziýa ýurtlarynyň hökümetleri bilen ýakyn hyzmatdaşlygy dowam etdirmek maslahat berilýär.
Hormatly Prezidentimiz Gurbanguly Berdimuhamedow 2007-nji ýylyň 10-njy dekabrynda Merkeziň açylyş dabarasynda eden çykyşynda Türkmenistanyň bu Merkez bilen netijeli hyzmatdaşlyga doly derejede taýýardygyny aýdyp, onuň işleriniň biziň sebitimiziň duçar bolýan meselelerini çözmäge ägirt uly täsirini ýetirmäge ukyplydygyna ynam bildirdi. “Biz Merkeziň ýerleşdirilýän ýeri hökmünde Garaşsyz Türkmenistanyň paýtagty – Aşgabadyň saýlanyp alnandygyna ýokary baha berýäris hem-de muňa BMG tarapyndan ýurdumyza bildirilýän uly ynam hökmünde garaýarys, ýokary jogapkärçiligi duýmak bilen, biziň ýurdumyzyň Merkeziň netijeli işlemegi üçin ähli zerur zatlary etjekdigini ynandyrmak isleýärin” diýip, milli Liderimiz belledi. Soňky wakalaryň ösüşi, Merkezi Aziýa üçin Öňüni alyş diplomatiýasy boýunça sebit merkeziniň alyp baran işleri hormatly Prezidentimiziň ştab-kwartirasy Aşgabatda bolan bu düzümi döretmek boýunça başlangyjynyň esaslydygyny aýdyň görkezdi.
Sebit merkeziniň döredilmeginiň 10 ýyllyk senesi BMG-niň senenamasynda ilkinji gezek baýramçylyk hökmünde bellenilýän Halkara Bitaraplyk gününiň öň ýanyna gabat gelýär, munuň özi hem dünýä diplomatiýasynyň iň täze taryhynda şanly wakadyr. Taryhy ölçegler boýunça Merkezi Aziýa üçin Öňüni alyş diplomatiýasy boýunça sebit merkeziniň işlemeginiň on ýyllyk döwri Merkezi Aziýa üçin sebitde özara gatnaşyklaryň düýpgöter täze nusgasyny we täze medeniýetini ornaşdyrmak, ösdürmek we ýaýratmak babatynda ilkinji ädimleriň ädilmegini alamatlandyrdy. Şu döwrüň dowamynda Merkezi Aziýanyň taryhynda ilkinji gezek BMG tarapyndan işlenip taýýarlanylan syýasy-hukuk guralynyň hem-de bu guramanyň ägirt uly abraýyny hasaba almak bilen, sebitde syýasy gatnaşyklaryň höweslendirilmegine ýardam berýän hemişe hereket edýän düzüm netijeli işleýär. Merkezi Aziýa üçin Öňüni alyş diplomatiýasy boýunça sebit merkezi BMG-niň sebit düzümi höküminde Milletler Bileleşiginiň syýasy we guramaçylyk mümkinçiliklerini, şeýle hem Bitarap Türkmenistanyň mümkinçiliklerini peýdalanmaga ýardam berýändigi örän möhüm şert bolup durýar.
Türkmen döwletiniň daşary syýasatynyň mysalynda “bitaraplyk” we “öňüni alyş diplomatiýasy” düşünjeleri sazlaşykda olaryň üýtgewsiz bitewiligi täze ýüz ýyllygyň ilkinji on ýyllygynyň ýagdaýlary arkaly iş ýüzünde beýanyny tapýar. Öňüni alyş diplomatiýasy boýunça BMG-niň bu düzüminiň işiniň ýubileý senesine geçirilen işleriň käbir jemlerini jemlemäge hem-de olary seljermäge, möhüm halkara meseleleri boýunça bilelikdäki işiň mümkinçiliklerine baha bermäge oňat mümkinçilik hökmünde garamak bolar. Şunuň bilen baglylykda, BMG-niň Baş Assambleýasynyň 72-nji maslahatynyň derejesinde degişli rezolýusiýa garalmagy we kabul edilmegi halkara bileleşiginiň Öňüni alyş diplomatiýasynyň mümkinçiliklerine ýokary gyzyklanma bildirýändiginiň, adamzadyň Bitarap Türkmenistanyň mysalynda parahatçylyk döredijilik kuwwata ynamynyň subutnamasydyr. BMG-niň Merkezi Aziýa üçin Öňüni alyş diplomatiýasy boýunça sebit merkeziniň Aşgabatdaky ştab-kwartirasynyň işiniň dowamynda toplanylan bu tejribä ýokary baha berilmegi gürrüňsiz suratda iş ýüzünde uly peýda getirer. Merkezi Aziýa döwletleriniň, tutuş halkara bileleşiginiň parahatçylygy saklamak we pugtalandyrmak, bar bolan wehimlere garşy üstünlikli göreşmek, ösüşiň umumy wezipelerini çözmegiň bähbidine özara düşünişmegi hem-de ynamy pugtalandyrmak işinde soňraky tagallalarynyň netijeli we maksada okgunly bolmagyna ýardam eder.
Ýurdumyzyň daşary syýasat ugrunyň düýpli binýady bolup durýan Türkmenistanyň Bitaraplygy özünde halkara hukugynyň we diplomatiýasynyň üýtgewsiz ýörelgelerini, şeýle hem parahatçylyk dörediji gatnaşyklaryň oňyn tejribesini we halkara hyzmatdaşlygynyň pugtalandyrylmagyna gönükdirilen iri başlangyçlaryň öňe sürülmegi hem-de amala aşyrylmagy esasynda öňüni alyş çäreleriniň durmuşa geçirilişini özünde jemleýär. Özüniň Bitaraplyk hukuk derejesinden hem-de halkara borçnamalaryndan gelip çykýan ýurdumyzyň parahatçylyk söýüjilikli daşary syýasat ugrunyň ähli meseleleri syýasy we diplomatik serişdeler arkaly, esasan-da, BMG-niň we beýleki iri halkara guramalaryň üsti bilen çözülmegi göz öňünde tutulýan ýagdaý Türkmenistan üçin binýat goýujy şert bolup durýar. Türkmenistan bu ýörelgelere iş ýüzünde eýermek bilen, Bitaraplyk, parahatçylyk söýüjilik, hoşniýetli goňşuçylyk ýörelgeleriniň özüniň daşary syýasatynyň özeni bolandygyny hem-de şeýle bolmagynda galýandygyny anyk işleri arkaly subut edýär.
Hormatly Prezidentimiziň belleýşi ýaly, göz öňünde tutulan meýilnamalara hem-de seçip alan ugruna laýyklykda, döwletimiz daşary syýasat strategiýasynda dünýäniň ähli ýurtlary bilen gatnaşyklary ikitaraplaýyn esasda hem-de halkara guramalaryň, ilkinji nobatda bolsa, Birleşen Milletler Guramasynyň çäklerinde maksada laýyk we yzygiderli ösdürýär. Döwlet Baştutanymyz 2017-nji ýylyň 9-njy oktýabrynda Türkmenistanyň Ýaşulularynyň maslahatynda çykyş edip: “Türkmenistan oňyn bitaraplygyň esasy ýörelgelerini goldanmak bilen, diňe bir mähriban halkymyzyň bähbitlerine däl-de, eýsem, tutuş Ýer ýüzüniň halklarynyň bähbitleri üçin hem işjeň daşary syýasaty alyp barýar. «Bitarap Türkmenistanyň daşary syýasat ugrunyň 2017–2023-nji ýyllar üçin Konsepsiýasyna» laýyklykda, Birleşen Milletler Guramasy, Ýewropa Birleşigi, Garaşsyz Döwletleriň Arkalaşygy, Şanhaý Hyzmatdaşlyk Guramasy, Ýewropada Howpsuzlyk we Hyzmatdaşlyk Guramasy, Goşulmazlyk Hereketi, Yslam Hyzmatdaşlyk Guramasy ýaly abraýly halkara guramalary bilen, şeýle hem dünýäniň dürli ýurtlary bilen ýola goýlan syýasy, ykdysady, medeni gatnaşyklarymyzy berkitmäge we yzygiderli ösdürmäge aýratyn ähmiýet berýäris” diýip, aýratyn belledi.
Türkmenistanyň BMG hem-de onuň düzümleri bilen ysnyşykly gatnaşyklary sebitde howpsuzlygy we durnuklylygy saklamaga, onuň durnukly ösüşiniň maksatnamalaýyn wezipelerini çözmäge gönükdirilen täze netijeli çemeleşmeleri işläp taýýarlamakda öz beýanyny tapýar. Mundan on ýyl ozal Aşgabatda BMG-niň Merkezi Aziýa üçin Öňüni alyş diplomatiýasynyň sebit merkeziniň resmi taýdan açylmazyndan öň, uly we netijeli taýýarlyk işleriniň, yzygiderli gepleşikleriň geçirilendigini bellemek zerurdyr. Köp meseleleriň çuňňur seljerilmegi we olaryň üstünde işlenilmegi, strategiki taýdan esaslandyrylmagy bu merkeziň diňe bir sebitde däl, eýsem, tutuş dünýäde BMG-niň şeýle düzümleriniň ilkinjisi bolup durýandygy bilen hem baglanyşyklydyr. BMG-niň Türkmenistany häzirki döwrüň wajyp meselelerini çözmäge oýlanyşykly çemeleşmeleri görkezýän jogapkärli we ygtybarly hyzmatdaş hasaplaýandygy hem-de ýurdumyza parahatçylyk, durnuklylyk we ösüş arzuw edýändigi hem uly ähmiýete eýedir.
Geçen ýyllar hormatly Prezidentimiziň Aşgabatda BMG-niň Sebit merkeziniň ştab-kwartirasyny açmak barada öňe süren pikiri öňüni alyş diplomatiýasyna, şol sanda BMG-niň işiniň çäklerinde görýän çärelerine batyrgaý we täzeçil çemeleşmäniň aýdyň beýanyna öwrüldi. Taglymatlaýyn pikiriň durmuşa geçirilmegi BMG-niň we sebit bileleşiginiň düşünmegi hem-de ylalaşmagy, ilkinji nobatda bolsa, Merkezi Aziýanyň döwletleriniň arasynda şeýle Merkeziň zerurdygy barada, galyberse-de, Öňüni alyş diplomatiýasynyň parahatçylygy döredijilige maýa goýumdygyna düşünmegi bilen berkidildi. Şunda milli Liderimiz hut BMG-niň we oňa agza döwletleriň üstüne halkara dawalaryny we bütin dünýäde gapma-garşylykly ýagdaýlary çözmek boýunça jogapkärçiligiň ýüklenendigine ünsi çekdi. Bu barada BMG-niň Tertipnamasynyň 1-nji maddasynda aýdylýar. Onda bu halkara guramasyna halkara parahatçylygyny we howpsuzlygyny saklamak hem-de şu maksat bilen parahatçylyga salynýan howpuň öňüni almak we aradan aýyrmak üçin netijeli toparlaýyn çäreleri görmek ygtyýary berilýär.
BMG-niň Ştab-kwartirasy Aşgabatda ýerleşýän şeýle täsin düzüminiň döredilmegi häzirki zaman şertlerinde ilkinji ädim boldy. Şunda parahatçylygy saklamak we howpsuzlygy üpjün etmek boýunça halkara tagallalary öňki taryhy döwürlerden düýpli tapawutlanýan hil taýdan täze häsiýete hem-de ösüşe eýe bolýar. Türkmenistan BMG-niň Merkezi Aziýa üçin Öňüni alyş diplomatiýasynyň sebit merkezini döretmek baradaky pikiri öňe sürmek bilen, düýbünden täze ýol bilen öňe gitdi. Şunda Öňüni alyş diplomatiýasynyň çäreleri durmuşa geçirilende, BMG-niň syýasy-hukuk gurallaryna daýanmak möhüm bolup durýar. Şol gurallar bolsa döwletleriň özygtyýarlylygyna hormat goýmaga, olaryň içerki işlerine goşulyşmazlyga, deňhukuklylyga hem-de hoşmeýilli erk-islege esaslanýar. Şeýlelikde, on ýyl mundan ozal halkara giňişliginde könelen pikirlerden we ýörelgelerden azat täze syýasy psihologiýany kemala getirmek ýolunda möhüm ädim ädildi. Merkeziň döredilmegi BMG-niň derejesinde, şeýle hem maksatnamalar we agentlikler, Merkezi Aziýa ýurtlarynyň Hökümetleri bilen netijeli geňeşmeleriň netijesidir. BMG-niň Merkezi Aziýa üçin Öňüni alyş diplomatiýasynyň sebit merkezi Baş sekretaryň Wekili tarapyndan ýolbaşçylyk edilýän syýasy missiýa hökmünde döredildi. Merkezi Aziýa üçin Öňüni alyş diplomatiýasynyň sebit merkeziniň mysalynda öňüni alyş diplomatiýasyny iş ýüzünde durmuşa geçirmek ilkinji gezek BMG-niň Aşgabatdaky sebit merkezi görnüşinde düzümleýin-guramaçylyk görnüşe eýe boldy.
Bu merkezi döretmek baradaky mesele bütin dünýäniň hormatly Prezidentimiziň maksada okgunlylygyny we gujur-gaýratyny duýup başlanyndan soň, has anyk häsiýete eýe bolandygyny bellemek zerurdyr. Milli Liderimiziň maksada okgunlylygy, açyklygy we öňdengörüjiligi bilen sazlaşýar. BMG-niň ýokary edaralarynyň derejesinde kabul edilen çözgüt hormatly Prezidentimiziň halkara giňişliginde anyk we aýdyň ädimleriniň seljermesi esasynda kabul edildi. Bu çäreler halkara hyzmatdaşlygyny işjeňleşdirmäge gönükdirilen iri başlangyçlaryň ençemesi bilen utgaşdyryldy.
Merkeziň döredilmegini şertlendiren esasy pikirler BMG-niň Baş Assambleýasynyň tabşyrmagy boýunça ýörite hasabaty taýýarlan BMG-niň ýokary derejedäki toparynyň materiallarynda hem beýan edildi. BMG-niň Baş sekretary 2007-nji ýylyň 7-nji maýynda BMG-niň Howpsuzlyk Geňeşine iberen hatynda (№ S/2007/279): “Men Howpsuzlyk geňeşiniň agzalaryna Türkmenistanda BMG-niň Merkezi Aziýa üçin Öňüni alyş diplomatiýasynyň sebit merkezini döretmek baradaky pikirimi habar berdim” diýip aýtdy. Onuň belleýşi ýaly, Öňüni alyş merkeziniň döredilmeginiň maksatlarynyň biri gapma-garşylyklaryň öňüni almak ulgamynda BMG-niň mümkinçiliklerini güýçlendirmegiň zerurlygyndan ybaratdyr. Şunuň bilen baglylykda, Öňüni alyş merkeziniň üstüne şu aşakdaky wezipeler ýüklenildi:
• Döredilýän Merkez BMG-niň sebitiň döwletleriniň hökümetleri, şeýle hem beýleki düzümleri bilen Öňüni alyş diplomatiýasyny amala aşyrmak bilen baglanyşykly meselelerde özara gatnaşyklaryny üpjün etmäge ýardam etmelidir. Munuň özi gyzyklanma bildirýän taraplaryň arasynda sebitde parahatçylygy we durnuklylygy üpjün etmegiň anyk meseleleri, ilkinji nobatda bolsa, Öňüni alyş diplomatiýasynyň derwaýys meseleleri boýunça hyzmatdaşlygyň we özara gatnaşyklaryň netijeliligini ýokarlandyrmakda ýene-de bir mümkinçilik bolar;
• Ýerlerde ýagdaýlaryň monitoringini geçirmek we seljermek hem-de BMG-niň Baş sekretaryny gapma-garşylyklaryň öňüni almak boýunça tagallalar ulgamynda anyk ýagdaýlar baradaky maglumatlar bilen üpjün etmek. Şu nukdaýnazardan Öňüni alyş diplomatiýasynyň mazmuny we usullary geosyýasy prosesleriň çuňňur monitoringini geçirmek, sebitiň ösüşiniň geljegine strategiki baha bermek we uzakmöhletli çaklamalary amala aşyrmak bilen şertlendirilendir;
• Öz işinde Merkez Ýewropada Howpsuzlyk we Hyzmatdaşlyk Guramasy, Garaşsyz Döwletleriň Arkalaşygy, Şanhaý Hyzmatdaşlyk Guramasy we beýleki sebit guramalary bilen gatnaşyk saklar. ÝHHG, GDA, ŞHG we beýleki sebit guramalary bilen gatnaşyklary ýola goýmak, parahatçylyk döredijilik tagallalarynda we başlangyçlarynda olara ýardam bermek hem-de ýörite ygtyýarlyklarynyň çäklerinde olar bilen maglumatlary alyşmak we tagallalary utgaşdyrmak parahatçylyk döredijilik tagallalary we başlangyçlary durmuşa geçirmekde halkara hyzmatdaşlygyny giňeltmäge we çuňlaşdyrmaga ýardam etmelidir. Şeýle özara gatnaşyklar has ýokary guramaçylyk derejesinde tagallalaryň utgaşdyrylmagyny we maglumatlaryň alşylmagyny hem göz öňünde tutýar;
• BMG-niň sebit düzümi bolmak bilen, Merkez BMG-niň ulgamynyň utgaşdyryjy – rezidentleriniň tagallalaryny goldamak üçin syýasy şertleri üpjün etmäge hem ýardam etmelidir. Bu tagallalar, ilkinji nobatda, öňüni alyş çärelerini kabul etmekde we amala aşyrmakda hem-de ynsanperwerlik kömegini bermekde bitewi çemeleşmäni kemala getirmekden ybaratdyr;
• Ýerlerdäki ýagdaýyň monitoringini amala aşyrmak we seljermek, BMG-niň Baş sekretaryny parahatçylygy we durnuklylygy pugtalandyrmak meseleleri boýunça taraplaryň görýän çäreleri we özara gatnaşyklary barada yzygiderli maglumatlar bilen üpjün etmek bu sebit düzüminiň üstüne ýüklenilýän derwaýys wezipeleriň biridir;
• Sebitde doly hem-de utgaşdyrylan seljermäni üpjün etmek üçin UNAMA bilen ysnyşykly gatnaşyklary ýola goýmak.
Howpsuzlyk geňeşiniň Başlygynyň 2007-nji ýylyň 15-nji maýyndaky jogap hatynda (№ S/2007/280) BMG-niň Howpsuzlyk geňeşiniň agzalarynyň razylygy bellenildi hem-de BMG-niň täze düzüminiň işi, hususan-da, onuň sebitde işläp başlanyndan ýarym ýyl geçeninden soň, onuň işi barada habar bermegi hakyndaky haýyş beýan edildi.
Merkeziň açylmagy halkara bileleşigi tarapyndan Merkezi Aziýada bolup geçýän wakalara uly üns berilýändiginiň hem-de ählumumy işlerde sebitiň eýeleýän ornuna we ähmiýetine oňat düşünilýändiginiň, sebit meselelerini çözmekde, Merkezi Aziýa sebitiniň halklarynyň we döwletleriniň howpsuzlygyny, durnuklylygyny we ösüşini üpjün etmek boýunça uzakmöhletleýin maksatlara ýetmekde uly ýardam bermäge çalşylýandygynyň aýdyň subutnamasyna öwrüldi. Bitarap Türkmenistanyň paýtagtynyň Merkeziň ýerleşýän ýeri hökmünde saýlanyp alynmagy BMG hem-de Merkezi Aziýa ýurtlary tarapyndan türkmen döwletine ynam bildirilýändigini we ägirt uly jogapkärçiligi alamatlandyrdy.
Sebitiň ýurtlarynyň okgunly ösmegi hem-de olaryň her biriniň kuwwatyndan has netijeli peýdalanmaga islegleriň artmagy öňüni alyş diplomatiýasynyň tejribesine täze talaplary kemala getirýär. Köptaraplaýyn gatnaşyklaryň täze çemeleşmelerini we usullaryny işläp taýýarlamak XXI asyryň täze ýagdaýlary şertlerinde halkara gatnaşyklarynyň serişdelerini we usullaryny amala aşyrmagyň aýratynlyklary bilen baglanyşykly taglymatlaýyn meseleleriň tutuş toplumyny işläp taýýarlamak boýunça uly ylmy we seljeriş işleri bilen utgaşdyrylýar. Geçen döwürde BMG-niň sebit merkeziniň işi babatda toplanan tejribe hem bar bolan wehimleriň we howplaryň derejesini peseltmek boýunça ylmy taýdan esaslandyrylan çäreleri işläp taýýarlamaga ýardam edýär. Türkmenistan BMG-niň sebit merkezi bilen tejribe alyşmak, sebit ösüşiniň monitoringini geçirmek we baha bermek, öňüni alyş diplomatiýasyny işläp taýýarlamak we durmuşa geçirmek, parahatçylygy hem-de howpsuzlygy üpjün etmek meseleleri boýunça netijeli hyzmatdaşlyk edýär. Şunda öňüni alyş diplomatiýasy diýen düşünjäniň üsti hil taýdan täze many-mazmun bilen baýlaşdyrylýar. Şunuň bilen baglylykda, halkara ähmiýetli iri ykdysady, ulag-üstaşyr taslamalarynyň amala aşyrylmagy durmuş babatda durnuklylygyň özboluşly kepilliginiň möhüm şerti bolup durýar. Munuň özi durmuş durnuklylygyny pugtalandyrmak, uzakmöhletli parahatçylygy we durnukly ösüşi üpjün etmek wezipelerini çözmek üçin wajypdyr.
Durnukly energetika we ulag, tebigaty goramak we ekologiýa, saglygy goraýyş we sport ulgamlarynda giň möçberli taslamalary durmuşa geçirýän Türkmenistan ýurdy we tutuş jemgyýeti durnukly ösdürmegiň ygtybarly esasyny döretmek işinde görelde bolup durýar. Şunuň bilen baglylykda, BMG Türkmenistan bilen ýola goýlan ýokary derejeli hyzmatdaşlyga möhüm ähmiýet berýär we ýurdumyzyň işjeň ornuny aýratyn belleýär. Soňky ýyllarda ýurdumyz möhüm başlangyçlaryň ençemesi, şol sanda suw we energetika howpsuzlygyny üpjün etmek, Owganystandaky ýagdaýy parahatçylykly ýol bilen kadalaşdyrmak, BMG-niň terrorçylyga garşy strategiýasyny durmuşa geçirmek, bosgunlara ýardam bermek boýunça tagallalaryny utgaşdyrmak hem-de halkara we sebit gün tertibiniň beýleki derwaýys meselelerini çözmek boýunça başlangyçlary öňe sürdi.
Türkmenistanyň Prezidenti Gurbanguly Berdimuhamedowyň döwlet parasatlylygy we ýokary ynsanperwerligi, öňdengörüjiligi hem-de başarjaňlygy, ýokary guramaçylyk häsiýetleri we yzygiderliligi milli ösüşiň uzakmöhletli maksatnamalaryny üstünlikli durmuşa geçirmegiň we ýurdumyzyň daşary syýasy strategiýasyny netijeli amala aşyrmagyň esasynda durýar. Türkmenistanyň işiniň mysalynda Bitaraplyk we öňüni alyş diplomatiýasy häzirki wagtda ählulumy parahatçylygy, durnuklylygy we howpsuzlygy üpjün etmek we berkitmek boýunça möhüm wezipeleri çözmekde binýatlaýyn esaslaryň bitewüligini görkezýär.


c: text/html

text:
Bagramýan Iwan Hristoforowiç
BAGRAMÝAN Iwan Hristoforowiç [20. HI(2, HII),1897] —- sowet harby işgäri, Sowet Soýuzynyň Marşa-ly (1955), Sowet Soýuzynyň Gahrymany (1944) 1941 ý-dan SSKP çleni. 1952 ý-dan SSKP MK-nyň çlenli-gine kand., 1961 ý-dan SSKP MK-nş çleni, SSSR Ekary Sowetiniň deputaty (2—8 çagyrylyşlar), graŽdanlyk urşuna gatnaşyjy. B. Elizawetpol (hä-zirki Kirowabat) st-synda d. ýol işçisi maşg-synda dogulýar. Ol 1920 ý-dan başlap Gyzyl Goşunda gulluk edýär. B. 1934 ý-da Frunze ad. Harby akademlýany, 1R38 ý-da Genştabyň akademiýasyny gutarýar. Beýik Wat. ur. däwründe (1941—-45) ol dürli frontlarda ştab naçalnigiiiň orunbasary we naçalnigi bolup işle-ýär. Ol armiýanyň, birinji Pribaltika we uçünji Be-lorus frontlarynyň goşunlarynyň komanduýuşisi bol-ýar. Uruşdan soňky döwürde B. Pribaltnka harby okru-gynyň komaiduýuşisi, soňra SSSR Goranmak ministr-liginde ýolb. nşlerde işleýär. 1956 ý-yň iýunyndan Genştabyň Harby akademiýasynyň naçalnigi, 1958 ý-dan SSSR Goranmak ministrinnň orunbasary we SSSR Ýaragly Güýçleriniň tyl boýunça naçalnigi bolup iş-leýär. 1968 ý-yň apr-inden gen. inspektorlar toparynyň gen. inspektory. Ol SSSR-iň ordenleri we medallary b-n birnäçe gezek sylaglandy.

robotstxt: allowed

filter: keep


text:
Türkmenistanyň Prezidenti Russiýa Federasiýasynyň Prezidentini gutlady
Hormatly Prezidentimiz Gurbanguly Berdimuhamedow Wladimir Putini Russiýa Federasiýasynyň Prezidenti wezipesine girişmegi bilen tüýs ýürekden gutlady.
“Siziň parasatly ýolbaşçylygyňyzda Russiýanyň syýasy we durmuş-ykdysady ösüşlerde täze sepgitlere ýetjekdigine, şeýle hem halkara giňişlikde at-abraýyny has-da berkitjekdigine ynanýaryn” diýip, milli Liderimiz gutlagynda belleýär.
Iki döwletiň arasyndaky ikitaraplaýyn gatnaşyklaryň ýokary derejä eýedigini belläp, hormatly Prezidentimiz soňky ýyllaryň dowamynda özara bähbitli hyzmatdaşlygyň hil taýdan täze derejä çykandygyny aýratyn nygtady.
“Häzirki wagtda biziň ýurtlarymyz has giň ugurlar boýunça üstünlikli hyzmatdaşlyk edýärler. Türkmen-rus gatnaşyklary biziň bilelikdäki tagallalarymyzyň netijesinde, ýurtlarymyzyň we halklarymyzyň abadançylygyna özara bähbitli hyzmatdaşlyk ruhunda mundan beýläk-de ösdüriljekdigine we pugtalandyryljakdygyna ynanýaryn” diýlip gutlagda bellenilýär.
Ýakymly mümkinçilikden peýdalanyp, hormatly Prezidentimiz Wladimir Putine berk jan saglyk, bagt we döwlet Baştutany wezipesinde alyp barýan jogapkärli işinde uly üstünlik, Russiýanyň dostlukly halkyna bolsa parahatçylyk we gülläp ösüş arzuw etdi.


text:
31 Mart 2015 Salı
Türkmenistanyň Prezidenti Yslam Karimowa Gutlag Hatyny Iberdi
Türkmenistanyň Prezidenti Gurbanguly Berdimuhamedow Yslam Karimowyň Özbegistan Respublikasynyň Prezidenti wezipesine sýlanmagy mynasybetli gutlag hatyny iberdi. Döwlet baştutanymyz hatynda Yslam Karimowy Özbegistanda geçirilen Prezident saýlawlarynda gazanan ýeňşi bilen mähirli gutlady we oňa berk jan saglyk hem-de ýokary döwlet wezipesindäki jogapkärli işinde uly üstünlikler arzuw etdi.
Şeýle hem hormatly Prezidentimiz Özbegistan Respbulikasynyň Prezidentine bolan çuňňur hormatyny beýan edip, ýurtlarymyzyň we halklarymyzyň arasyndaky doganlyk gatnaşyklaryň mundan beýläk-de ösdürilmegi we pugtalanmagy ugrunda bilelikde tagalla etmäge taýýardygyny belledi.
Kaydol: Kayıt Yorumları (Atom)


text:
8 Kasım 2015 Pazar
Paýtagtyň Botanika Bagy
Türkmenistanyň Ylymlar akademiýasynyň Biologiýa we derman ösümlikleri institutynyň Botanika bagynyň synag meýdançasynda Paragwaýyň we Braziliýanyň daglyk sebitlerinde ösýän rebudian stewiýasy ösdürilip ýetişdirilýär.
Tagamy boýunça onuň ýapragy stewiozidi saklaýandygy üçin gantdan 10-15 esse süýjüdir. Onuň düzümine glýukoza, stewiol we beýleki birleşmeler girýär. Stewiozid arassa görnüşde gantdan 300 esse süýjüdir hem-de ol süýjediji hökmünde giňden ulanylýar. Az kaloriýaly, şonuň üçin hem ol sag adamlar üçin gandyň ýerine, aýratyn hem berhizli, semizlikden, ýürek-damar keselinden ejir çekýänler üçin gandyň ýerine ulanylýar. Onuň öz ösýän watanynda ony çaýa ýa-da kofä goşup içýärler. Stewiýa medeni ösümlik hökmünde eýýäm 1500 ýyl bäri ösdürilip ýetişdirilýär.
Bu gymmatly ösümligi Türkmenistanda ösdürip ýetişdirmäge mümkinçilikler ulydyr. Stewiýa Aşgabada Hindistandan 2012-nji ýylda getirildi we häzirki wagtda oňa alymlar Botanika bagynyň ýyladyşhana şertlerinde gözegçilik edýärler.
Kaydol: Kayıt Yorumları (Atom)


text:
Türkmenistanyň Prezidenti Kuba Respublikasynyň Döwlet Geňeşiniň Başlygyny gutlady
Türkmenistanyň Prezidenti Gurbanguly Berdimuhamedow jenap Migel Dias-Kanele Kuba Respublikasynyň Döwlet Geňeşiniň Başlygy wezipesine saýlanmagy mynasybetli tüýs ýürekden çykýan gutlaglaryny ýollady.
Şu ýakymly mümkinçilikden peýdalanyp, döwlet Baştutanymyz Migel Dias-Kanele berk jan saglyk, bagtyýarlyk hem-de Kuba Respublikasynyň mundan beýläk-de öňe gitmeginiň we gülläp ösmeginiň bähbidine iň ýokary döwlet wezipesinde üstünlikleri gazanmagy arzuw etdi.


text:
“Siriýa meselesinde Türkiýäniň Prezidenti R.T. Erdogan bilen ýaňadandan hyzmatdaşlyk edilmeli”
Tillerson Tramp tarapyndan dalaşgär hökmünde hödürleneninden soň, ABŞ-nyň Senatynyň Daşary gatnaşyklar komitedinde senatorlaryň daşary syýasat bilen bagly soraglaryna jogap berdi
ABŞ-nyň Prezidentlik wezipesini 20-nji ýanwarda kabul edip aljak Donald Trampyň Döwlet sekretarlygyna dalaşgär Reks Tillerson: “Siriýa meselesinde Türkiýäniň Prezidenti R.T. Erdogan bilen ýaňadandan hyzmatdaşlyk edilmeli. Türkiýe Biz üçin NATO agza köne hyzmatdaşymyz” diýdi.
Tillerson Tramp tarapyndan dalaşgär hökmünde hödürleneninden soň, ABŞ-nyň Senatynyň Daşary gatnaşyklar komitedinde senatorlaryň daşary syýasat bilen bagly soraglaryna jogap berdi.
Siriýada bolup geçýän içerki söweşiň tamamlanmagyndan soň, Ýakyn Gündogarda ABŞ-nyň liderliginiň ýok bolup-bolmajakdygy bilen bagly berilen soraga Tillerson ABŞ-nyň sebitde ýaňadandan güýçli pozisiýa eýelemegi üçin hyzmatdaşlary we dostlary bilen ýaňadandan iş salyşmalydygyny belledi.
Siriýada Türkiýäniň, Russiýanyň we Eýranyň syýasatlarynyň wajyp paýy bardygyny nygtan Tillerson: “Siriýa meselesinde Türkiýäniň Prezidenti R.T. Erdogan bilen ýaňadandan hyzmatdaşlyk edilmeli. Türkiýe Biz üçin NATO agza köne hyzmatdaşymyz. Sebitde ABŞ-nyň kemligine aladalandy we ýüzüni Russiýa tarap öwürdi. Russiýa uzak möhletleýin hyzmatdaş däldir. Russiýanyň uzak möhletleýin hyzmatdaş bolup bilmejekdigini açyk ýagdaýda görkezmegimiz zerur. Türkiýäniň hyzmatdaşy ABŞ-dyr” diýdi.
Siriýada terror guramasy DAIŞ-e garşy göreşmegiň möhümdigini bellän Tillerson Siriýanyň Prezidenti Başar Asadyň gitmelidigini mälim etdi.
Tillerson: “Asatdan soň kimiň geljekdigine karar bermelidiris” diýip belledi.


text:
20 Mart 2015 Cuma
Türkmenistanyň DIM-de Ýaponýanyň Wekiliýeti bilen Duşuşyk
2015-nji ýylyň 18-nji martynda Türkmenistanyň Daşary işler ministrliginde täze bellenen Ýaponiýanyň Türkmenistandaky Işleri wagtlaýyn ynanylan wekili, Ilçi j-p Hideomi Nakajima we öz diplomatik işini tamamlaýan Ýaponiýanyň Türkmenistandaky Işleri wagtlaýyn ynanylan wekili, Ilçi j-p Ýasusige Okimoto bilen duşuşyk geçirildi.
Duşuşygyň başynda taraplar Türkmenistanyň Prezidenti Gurbanguly Berdimuhamedowyň şu ýylyň mart aýynda Ýaponiýa bolan iş saparynyň netijeliligini bellediler. Syýasy, söwda-ykdysady, medeni- gumanitar ulgamlarynda, hususan hem ulag, telekommunikasiýa, ylym, bilim, sport, syýahatçylyk, şeýle hem halkara guramalaryň çäginde ikitaraplaýyn hyzmatdaşlygy ösdürmegiň ýagdaýlary we mümkinçilikleri ara alnyp maslahatlaşyldy.
Gepleşikleriň dowamynda sebitleýin we halkara häsiýetli meseleler, umumy howplar we wehimler bilen göreşmekde tagallary birleşdirmek boýunça pikir alyşmalar geçirildi. Şunlukda ýapon diplomatlary Türkmenistanyň Prezidentiniň parahatçylygy we howpsuzlygy berkitmek boýunça öňe sürýän halkara başlangyçlaryna uly gyzyklanma bildirdiler.
Duşuşygyň ahyrynda öz diplomatik missiýasyny tamamlaýan Ýaponiýanyň Türkmenistandaky Işleri wagtlaýyn ynanylan wekili, Ilçi j-p Ýasusige Okimoto diplomatik missiýasynyň ýolbaşçysy hökmünde işlän mahalynda berilen ýardam üçin türkmen tarapyna minnetdarlyk bildirdi. Ýaponiýanyň täze bellenen Türkmenistandaky Işleri wagtlaýyn ynanylan wekili, Ilçi j-p Hideomi Nakajima öz gezeginde, dostlukly türkmen-ýapon gatnaşyklaryny has hem ösdürmek we berkitmek üçin ähli tagallalary etjekdiginde türkmen tarapyny ynandyrdy.
Kaydol: Kayıt Yorumları (Atom)


text:
TM HYZMAT BILMELI
Dünýäniň iň baý adamlary hakda
Nädip üstünlige ýetmeli we material taýdan ýeterlikde ýaşamaly, öz erkine seýil etmek we peýda getirmeli? Şeýle soragy hemme adamlar berýärler, kimler käwagt kimler bolsa köp. Dünýäde iň baý adamlaryň hataryna girýän şahsyýetler bar. Şol hatarda hem ady belli adamlar bar we tanalmaýan adamlarymyz hem bardyr.
Biziň hatarymyzy Fil Naýt açar – 18-ýaşly telekeçi, hasabynda 5 milliard dollar. Ol Nike atly sport aýak-gaplary öndürýän kärhananyň esaslandyryjysy hökmünde tanalýar. Ilkinji önümçilik 60-njy ýyllarda girizildi. Häzirki wagtda her dürli aýakgaplaryň satylyşygyndan gelýän girdeýji her ýyl takmynan 1 milliard artýar.
Djrodj Soros 86 ýaş. Hedj-fondy esaslandyryjynyň hasabynda 25 milliard dollar bar. Üstünlikli inwestor, Djordj iňlis funtynyň 1992-nji hümmeti düşen pursadynda 1 günde 1 milliard britan pul birligini gazandy.
Geň zat däl, iň baý adamlaryň hataryna Mars kärhananyň eýeleri Djon we Žaklin Mars girdiler. Zawodaly we söwda nokatlary tutuş dünýä boýunça bardyr. 2 eýesiniň hersinde kärhananyň aksiýalary bardyr, hersiniň hasaby 32 milliard dollar barýar. Uoltonyň maşgalasy (Walton) – hususanda Elis we Djima – Kakasy tarapyndan esaslandyrylan Walmart söwda nokartlaryň ýarty aksiýalary degişlidir. Elis – haýsy hiç haçan kärhanaň işleri bilen meşgul bolmadyk adam, hasabynda 34 milliard, Djim bolsa kärhanaň müdiri bolup işleýär – hasabynda 33 milliard dollar.
Çalt depginler bilen ösýän önümçiligiň arasynda Jek Ma hem bardyr – telekeçi, “AliExpress” atly internet üsti bilen işini dolandyrýan söwda kärhanasynyň esaslandyryjysy. Onuň gapjygy elmydama dolup durýar we häzirki wagt hasaby 36 milliard dollar.
Otuz ýedi milliardyň eýesi L’Oreal atly internet marketingly kärhanaň esaslandyryjysy. Bu dünýäde iň baý aýal – Lilian Betankur – iş alyp baranok, öz pullaryny garyp-gasarlara kömege iberýär we sungat döredijiliginiň kolleksiýasyny ýygnaýar.
18-ýaşynda Ingwar Kamprad Şwesiýadan mebel satýan “IKEA” atly kärhanany esaslandyrdy. Häzirki wagt hemmämize belli atdyr. Ingwar Kampradyň hasabynda 43 milliard dollar.
Oracly atly programma üpjünçiligi bilen meşgullanýan korporasiýanyň eýesi Larri Ellisona – 45 milliard dollar möçberde girdeýji getirdi. Ynha 7 ýyllap ol 1 dollar aýlyk alýar, onuň ekleýji bolsa aksiýalaryň göterimlerinden gelýän puldyr.
KochIndustries – öz eýelerine Kox maşgalasyna – az bolmadyk girdeýji getirýär. Mysal üçin Dewid Koxa, ýagny energetika industriýanyň esasnlandyryjysynyň ogullarynyň biriniň hasabynda 48 milliard.
60 milliarda barabar pul Mark Sukerbergyň hasabyndadyr. Bu at internet bilen sähelçe baglanşygy bolan adamlaryň gulagynda galandyr. 32 ýaşly Mark we onuň Facebook atly sosial ulgamy we biznesi dünýäde iň meşhurlaryň biridir.
Zara brendy, Inditex imperiýasynyň modasyny satýan kärhana, esasy girdeýji bölegi bilen öz ispan eýesini – telekeçi Omansio Ortegany üpjün edýär. Onuň hasaby 68 milliard.
Amazon kompaniýasy, eýesi, dolandyryjysy we girdeýjileriň eýesi Djeff Bezos. Bu kompanýa oňa 73 milliard getirdi.
Dünýäde iň baý adam hökmünde Bill Geýts hasaplanylýar. Onuň hasabynda 85 milliard dollar, haýsylary ol köp bölegini kömek pul hökmünde berýär. Şol sanda ol diňe bir dünýäde iň baý adam däl, eýsem jomart görkezýär.
Makala baha ber:
Okaldy: 158. Şü gün okaldy: 5
Makala hakda pikiriňiz paýlaş! (diňe adyňyzy görkezseňiz bolýar)comments powered by HyperComments
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
Türk Dünýäsi
Gazagystan Hytaý, ABŞ, Günorta Koreýa, Ýaponiýa, Hindistan we ÝB-e agza ýurtlara uran eksport edýär
Türk Awiasia we Kosmos senagaty firmasy TUSAŞ/TAI Kazagystanyň KAI firmasy bilen uçarmansyz howa ulagy Ankanyň we täze nesil tälim uçary Hürkuşyň öndürilmegi üçin hyzmatdaşlyk eder
Gazagystanyň Energetika ministri Kanat Bozumbaýew nebit önümçiligini her ýyl artdyryp, 2025-nji ýyla çenli 104 million tonna ýetirjekdiklerini habar berdi
Azerbaýjanyň paýtagty Bakunyň Benegedi diýilen ýerinde ýerleşýän kafeleriň birinde bolan partlamada 2 adam ýogaldy, 2 adam ýaralandy
Kitap Gazagystanyň Birinji Prezidenti kitaphanasynda dabaraly ýagdaýda tanyşdyryldy
Özbegistanda aşa ýagan ýagyşlar sebäpli emele gelen sil apatynda 5 adam ýogaldy
Umarow Gazagystanyň BMG-nyň kararlaryna laýyklykda sebitdäki dartgynlygyň syýasy taýdan çözülmegine goldaw berýändigini ýatlatdy
Gazagystanyň paýtagty Astanada “Resminamalar bilen Osmanly döwleti we Orta Aziýa hanlyklary bilen aragatnaşyklary” sergisi açyldy
Aliýew Azerbaýjanyň territorial bitewiliginiň hiç haçan gepleşiklere tema bolmandygyny we bolmajakdygyny nygtady
ABŞ-nyň Prezidenti Donald Tramp Özbegistanyň Prezidenti Şawkat Mirziýoýew bilen 16-njy maýda Ak Tamda duşuşar
Azerbaýjanyň Prezidenti İlham Aliýew Russiýanyň döwlet Ýolbaşçysy Wladimir Putin bilen telefon arkaly söhbetdeşlik geçirdi
Nazarbaýew ABŞ-nyň Owganystana Hazar deňzindäki Aktau we Kurik portlaryndan üstaşyr ýük daşamagyny göz öňünde tutýan teswirnamany tassyklady
BMG-nyň Baş sekretarynyň Parahatçylyk güýjü operasiýalaryndan jogapkär orunbasary Bintou Keita Kiprde saparda bolar
Putin bilen Nazarbaýewiň 9-njy maý Ýeňiş baýramy mynasibetli iki ýurduň halklaryny gutlandygyna üns çekildi


text:
"Awaza" milli syýahatçylyk zolagynda Ulag we logistika boýunça halkara maslahaty öz işini tamamlady. Maslahatyň gün tertibine sebit we ählumumy möçberde ulag ulgamynda özara bähbitli hyzmatdaşlygyň höweslendirilmegine hem-de ösdürilmegine degişli meseleleriň giň toplumy girizildi. Demir ýol ulaglary düzümlerini ösdürmek hem-de bu möhüm ugurda hyzmatdaşlygyň meseleleri “Berkarar” myhmanhanasynda geçirilen bölüm mejlislerinde ara alnyp maslahatlaşyldy.
Hormatly Prezidentimiz Gurbanguly Berdimuhamedowyň başlangyjy bilen işlenip taýýarlanylan “Türkmenistany 2011-2030-njy ýyllarda durmuş-ykdysady taýdan ösdürmegiň Milli maksatnamasyna” laýyklykda biziň ýurdumyz Ýewropa, Aziýa-Ýuwaş ummany hem-de Günorta-Aziýa ykdysady ulgamlarynyň gatnaşyklarynyň yklymara ykdysady köprüsi hökmünde kesgitlenildi. Şol sebäplide ykdysadyýetiň hem-de ilatyň ulag hyzmatlaryna zerurlyklaryny doly möçberde kanagatlandyrmaga ukyply ulag-aragatnaşyk toplumynyň okgunly ösdürilmegi bu uzakmöhletleýin maksatnamanyň ileri tutulýan ugry bolup durýar. Şunuň bilen baglylykda, bu ulgamdaky esasy wezipeler hökmünde dünýä ulag ulgamyna yzygiderli goşulyşmak, “Gündogar-Günbatar” hem-de “Demirgazyk-Günorta” ugurlarynda gatnawlary we geçelgeleri birleşdiriji esasy ýollaryň ugry boýunça milli düzümleri mundan beýläk-de giňeltmek meseleleri kesgitlenildi.
Çykyş edenleriň belleýşi ýaly, Türkmenistan öz syýasatynda goňşy döwletler bilen bilelikde iri sebit-yklymlaýyn ähmiýetli taslamalary amala aşyrmak bilen häzirki zaman ulag düzümleriniň döredilmegine aýratyn ähmiýet berilýär. Muňa mysal hökmünde “Demirgazyk-Günorta” ugry boýunça Gazagystan-Türkmenistan-Eýran demir ýoluň gurluşygy getirildi. Bu taslamanyň ägirt uly ähmiýeti barada aýdylyp, täze ugruň häzirki döwrüň ulag düzümleriniň talaplaryna laýyk gelýän döwrebap geçelgäniň kemala gelmeginiň möhüm tapgyry bolandygy nygtaldy, munuň özi Merkezi Aziýa ýurtlarynyň hem-de goňşy sebitleriň arasynda ykdysady we söwda hyzmatdaşlygyny hil taýdan täze derejä çykarmaga, sebitara gatnaşyklaryna kuwwatly itergi bermäge mümkinçilik berer. Beýleki bir iri taslama Türkmenistan-Owganystan-Täjigistan demir ýolunyň gurluşygydyr, onuň durmuşa geçirilmegine hem sebitiň guryýer döwletleriniň iri halkara bazarlaryna çykmagy nukdaýnazaryndan garalýar. Şeýlelikde, deňze çykalgasy bolmadyk Merkezi Aziýa ýurtlary bilelikdäki tagallalar bilen sebitara gatnawlary üçin öz çäginiň üstünden amatly üstaşyr geçelgeleri döretmek üçin şertleri üpjün ederler.
Häzirki wagtda Türkmenistanda iri inženerçilik desgalary-demir ýol we awtomobil köprüleri ähli ýerlerde gurlup ulanmaga berilýär, olar ulag geçelgeleriniň halkara ulgamynyň “altyn halkasy” bolmalydyr, ulag ulgamynyň täze düzümleýin desgalary bina edilýär. Bu desgalar hem sebit we sebitara ulag gatnawlarynyň kemala gelmeginiň hem-de netijeli peýdalanylmagynyň ýolunda möhüm ädim bolar. Ulag ulgamynda maýagoýum maksatnamalarynyň işjeň durmuşa geçirilmegi ýurdumyzyň welaýatlaryny bir bitewi ykdysady ulgama birikdirdi.
Hormatly Prezidentimiz Gurbanguly Berdimuhamedow tarapyndan durmuşa geçirilýän Türkmenistanyň halkara hyzmatdaşlygy syýasatynyň binýadynda Merkezi Aziýa sebitine we Hazarýaka giňişligine Ýewraziýanyň günorta guşagynda strategiki durnuklylygyň, Ýewropa we Aziýa ýurtlary üçin geljegi uly ykdysady hyzmatdaş, yklym ähmiýetli iri energetika hem-de ulag üstaşyr çatrygy hökmünde garalýar. Häzirki wagtda bu ýerde hyzmatdaşlyk we ösüş, adamlaryň durmuş derejesiniň hilini ýokarlandyrmak, çaknyşyklaryň we gapma-garşylyklaryň töwekgelçiliklerinden azat sebit hökmünde umumydünýä işlerine üstünlikli goşulyşmak, şonuň üçin hem daşyndan maýa goýumlar hem-de dürli ulgamlarda uzakmöhletli halkara maksatnamalaryny durmuşa geçirmek üçin giň mümkinçilikleriň tutuş tapgyry açylýar. Türkmenistan ulag ulgamynda iri taslamalary öňe sürmek bilen häzirki zaman ählumumy meýillere laýyk gelýän hyzmatdaşlygyň täze geoykdysady we geoulag giňişliginiň kemala gelmegine uly goşant goşýar.
Maslahata gatnaşyjylar sebit we sebitara derejelerinde ygtybarly ulag gatnawlarynyň ösdürilmegini kämilleşdirmek hem-de köptaraplaýyn, ulgamlaýyn çemeleşmek maksady bilen halkara hyzmatdaşlygyny işjeňleşdirmegiň maksadalaýykdygyny aýtdylar.
Çykyş edenleriň ählisi halkara ulag ulgamynyň durnukly ykdysady ösüşe ýardam bermekde esasy şert bolup durýandygyny, ýurtlaryň arasyndaky oňyn hyzmatdaşlygy giňeltmegiň möhüm bölegi bolan söwda işinde esasy orun eýeleýändigini, munuň bolsa öz nobatynda sebit howpsuzlygynyň berkidilmegine hyzmat edýändigini nygtadylar. Daşary ýurtly myhmanlar öz çykyşlarynda ulag gatnawlarynyň netijeliligini, şol sanda deňze çykalgasy bolmadyk ýurtlar üçin hem üpjün etmek, serhetlerden geçmek düzgünlerini sazlaşdyrmak, serhetüsti ulag gatnawlaryny guramak we dolandyrmak, degişli gulluklaryň netijeli işini guramak, bu ulgamda islendik görnüşli taslamalar amala aşyrylanda ekologiýa howpsuzlygyny nazara almak we beýlekiler ýaly ugurlarda hyzmatdaşlygyň möhümdigini nygtadylar.
Şunuň bilen baglylykda, ulag ulgamynda kadalaşdyryjy-hukuk binýady mundan beýläk-de kämilleşdirmegiň hem-de bu ugurda halkara guramalarynyň çäklerinde hyzmatdaşlygy işjeňleşdirmegiň zerurdygy bellenildi, munuň özi ykdysady ösüşiň we durnuklylygyň üpjün edilmegine ýardam berer.
Maslahatyň işiniň barşynda oňa gatnaşyjylar hormatly Prezidentimiz Gurbanguly Berdimuhamedowyň ulag ulgamynda öňe süren sebit we ählumumy derejede netijeli hyzmatdaşlygyň işjeňleşdirilmegine, onuň oňyn ugurlarynyň işlenip taýýarlanylmagyna gönükdirilen döredijilikli başlangyçlarynyň aýratyn möhüm ähmiýetini bellediler. Şeýle hem Türkmenistanyň bu ugurda oňyn halkara gatnaşyklarynyň pugtalandyrylmagyna, häzirki zaman köpşahaly we howpsuz ulag-üstaşyr düzüminiň kemala getirilmegine goşýan goşandyna ýokary baha berildi, munuň özi geosyýasatyň möhüm şerti, kuwwatly birleşdiriji gural bolup durýar hem-de ol döwletlere we sebitlere uly ykdysady mümkinçilikleri üpjün etmäge, olaryň strategik bähbitleriniň utgaşdyrylmagyna ýardam etmäge ukyplydyr.
Maslahata gatnaşyjylar milli Liderimiz Gurbanguly Berdimuhamedowa Ýüzlenme kabul etdiler, onda maslahatyň ýokary guramaçylyk derejesine çuňňur hoşallyk, şeýle hem Türkmenistanyň we onuň ulag ulgamlarynyň okgunly ösüşine haýran galýandyklary beýan edilýär.
Türkmenistanyň Döwlet habarlar agentligi


text:
Habarlar 6 december 2017
Medeniýet
Türkiýe Respublikasynyň Medeniýet günleri: döredijiligiň şatlygy
Bu döredijilik forumy iki doganlyk ýurduň arasyndaky hyzmatdaşlygy ösdürmegiň ýolundaky nobatdaky ädime öwrüldi. Ol dabara gatnaşyjylara birnäçe ýakymly pursatlary eçildi hem-de täze gatnaşyklary ýola goýmaga mümkinçilik berdi we iki halkyň dostluk gatnaşyklarynyň berkidilmegini şertlendirdi.
Wakalaryň jümmüşinde
Türkmenistanyň Prezidenti Koreýa Respublikasynyň Adatdan daşary we Doly ygtyýarly ilçisini kabul etdi
Döwlet Baştutanymyz bilen mähirli salamlaşyp, diplomat dostlukly türkmen-koreý gatnaşyklarynyň ösdürilmegi bilen baglanyşykly meseleleri hemişe üns merkezinde saklaýandygy hem-de Koreýa Respublikasynyň ilçihanasyna oňyn goldaw berýändigi üçin hormatly Prezidentimize hoşallyk bildirdi. Jenap Çung Tae-Iniň belleýşi ýaly, onuň ýurdunda “Açyk gapylar” syýasatyny hem-de ählumumy parahatçylygyň we abadançylygyň bähbidine özara peýdaly gatnaşyklary alyp barýan Bitarap Türkmenistan bilen netijeli hyzmatdaşlygyň berkidilmegine aýratyn ähmiýet berilýär.


text:
Jemgyýet
Beýik Ýeňşiň şanyna guralan dabaralar
Beýik Ýeňşiň 73 ýyllygynyň şanyna, asylly däbe görä, ýurdumyzyň ähli şäherlerinde we obalarynda uruşda wepat bolan gahrymanlaryň ýagty ýadygärlikleri hormatlanylýar. Weteranlara aýratyn mähirlilik bilen sarpa goýulýar. Bu şanly sene türkmen halkynyň belent watançylygynyň we edermenliginiň, onuň parahatçylyk söýüjilik, döredijilik ýörelgelerine, ata-babalaryň parasatly wesýetlerine ygrarlylygynyň nyşany hökmünde milli senenamada möhüm orun eýeleýär.
Sportuň olimpiýa göşrnüşleri fakultetiniň binasynyň gurluşygyna başlanyldy
“Ajaýyp gurluşyk” kompaniýasynyň amala aşyrýan taslamasynda “Ýimpaş” kompaniýasynyň edara jaýynyň sekiz gat binasynyň durkuny täzelemek göz öňünde tutulýar, onda Sport we ýaşlar syýasaty ministrliginiň, ozalky adybir supermarketiň jaýynda bolsa, sportuň olimpiýa görnüşleri fakulteti ýerleşer. Onuň golaýyndaky meýdanda köpugurly sport toplumy, bäş gatly umumy ýaşaýyş jaýy, dynç alyş zolagy, awtoulag duralgasy, welosiped we ylgaw ýodajyklary gurlar. Ministrligiň jaýynda işewürlik zolagyndan başga-da, maslahatlar zaly, muzeý, trenažorlar otagy göz öňünde tutulan.
Weteranlaryň edermenligi – watansöýüjiligiň beýik mekdebi
Köşgüň baýramçylyk äheňinde bezelen eýwanynda söweş meýdanlarynda deňsiz-taýsyz edermenlik görkezen, tylda zähmetini gaýgyrman faşizmden gazanylan ýeňşe mynasyp goşant goşan adamlar hakynda gürrüň berýän surat eserleri, bezegli albomlar we dürli kitaplar goýlan sergi guraldy.
“Türkmenistan –ruhubelentligiň we sagdynlygyň ýurdy” atly sport çäresiniň jemleri jemlenildi
Biraýlygyň çäklerinde zähmet toparlarynyň, okuw mekdepleriniň işgärleri, sportuň toparlaýyn we şahsy görnüşleri boýunça ýaryşlara gatnaşyp, futbol, woleýbol, basketbol oýunlary, ýeňil atletika, milli göreş we sportuň beýleki görnüşleri boýunça iň güýçlüleri kesgitlediler. Iň ýokary netijeleri görkezenlere hormatly Prezidentimiz Gurbanguly Berdimuhamedowyň adyndan sylaglar we gymmat bahaly sowgatlar gowşuryldy.
Harby däpleriň mirasdüşerleri: türkmen topragyndaky asudalyk ygtybarly goralýar
Türkmen halkynyň harby däpleriniň mirasdüşerleri, Watanymyzyň merdana goragçylary özlerini nobatdaky gezek watandaşlarymyzyň asuda durmuşynyň goragynda duran kuwwatly, mizemez we jebis güýç hökmünde görkezdiler.
Türkmen buýan köküne we ondan alynýan ekstrakta Hytaýda, ABŞ-da, Fransiýada, Hindistanda isleg bildirilýär
Daşary ýurtly hünärmenleriň berýän bahasyna görä, hili we ulanylyş sypatlary babatda türkmen buýany dünýäde iň gowularynyň biridir hem-de senagatyň derman, azyk we beýleki pudaklarynda wajyp çig mal komponentleriniň biri hökmünde ulanylýar. Şonuň üçinem türkmen buýan köki, onuň ýarymfabrikatlary dünýä bazarlarynda uly isegden peýdalanýar. Häzirki wagtda “Buýan” obasenagat toplumynda öndürilýän basylan buýan köküniň, onuň goýy we gury ekstraktlarynyň aglaba bölegini Hytaý, ABŞ, Fransiýa, Hindistan we beýleki ýurtlar satyn alýarlar, süýji buýan çig maly ...
Türkmen bedewiniň baýramynyň hormatyna halkara sergi-ýarmarka guraldy
Dünýäniň onlarça ýurdundan wekilleri ýygnan sergi hyzmatdaşlyk gatnaşyklaryny has-da ösdürmegi, atçylyk ulgamynda işewür we ylmy gatnaşyklaryň ýola goýulmagyny, bedewleri ýetişdirmekde we ösdürmekde innowasion tehnologiýalaryň ornaşdyrylmagyny ugur edinýär.
Türkmen bedewiniň baýramy mynasybetli marafon we konkur bäsleşikleri
Hormatly Prezidentimiz Gurbanguly Berdimuhamedowyň yzygiderli aladasy netijesinde Türkmenistanda atçylyk sportunyň dürli görnüşleriniň wagyz edilmegine uly üns berilýär. Olaryň biri bedewleriň dürli tebigy we howa şertlerinde uzak aralygy geçmek boýunça çydamlylygyny kesgitlemek üçin gadymy döwürlerden bäri geçirilýän marafon ýaryşlarydyr.
Daşoguz welaýatynda durmuş-medeni ähmiýetli binalaryň sany artýar
Otaglarynyň ýerleşişi gowulandyrylan we ýokary amatlykly täze jaýlar köne jaýlardan boşan ýerlerde bina edilýär. Ýerden rejeli peýdalanmagyň we hereket edýän inženerçilik-tehniki kommunikasiýalaryň bolmagy netijesinde Daşoguzyň döwrebap binagärlik toplumyna sazlaşykly goşuljak ösen durmuş-ýaşaýyş düzümli häzirkizaman ýaşaýyş jaý toplumy kemala getirilýär. Jaýlar geljekki ýaşaýjylaryň paýynyň hasabyna gurulýar.
Pudaklaýyn žurnalyň täze sanynda ekologiýa medeniýetiniň dürli ugurlary beýan edilýär
Milli bilim institutyndan S. Durdyýewiň makalasy hünärmenleriň täze neslini taýýarlamaga bagyşlanypdyr. Awtoryň belleýşi ýaly, 2013-2014-nji ýyllarda ýurduň orta hünärment we ýokary okuw mekdeplerinde “Ekologiýa we daşky gurşawy goramak” dersi girizildi, mekdeplerde “Ekologiýa” dersi okadylyp başlandy. Awtor türkmen jemgyýetiniň we her bir maşgalanyň durmuşynda “ekologiýa medeniýeti” we “ekologiýa bilimi” ýaly düşünjeler barada pikir ýöredýär.


text:
Rim papasy Fransis 26-njy noýabrda Birma we Bangladeşe alty günlük saparyna başlady, bu oňa dünýäniň iň uly bosgun krizisleriniň birini ýakyndan synlamaga mümkinçilik berer.
Rim papasy Birma sapary mahalynda bu ýurduň goşun başlygy, general Min Aung Hlaing we raýat lideri, parahatçylyk boýunça Nobel baýragynyň eýesi Aung San Suu Kyi bilen duşuşar.
Soňky üç aýyň dowamynda Birmanyň Rahine ştatyndan 620 müňden gowrak rohinga musulmany gaçdy, Birleşen Ştatlar we BMG bu ýurtda bolýan zatlary “etniki arassalaýyş” hökmünde häsiýetlendirdi.
Buddaçylaryň agdyklygyndaky ýurt bolan Birmada möwjän zorlukly wakalar rohinga pitneçileri tarapynda Rahinede edilen hüjümleriň harbylar tarapyndan basylyp ýatyrylmagynyň yzy bilen başlandy.
Birmanyň hökümeti özleriniň asuda adamlary nyşana alýandyklary barada aýdylanlary ret etdiler we öz hereketleriniň jeňçilere garşy gönükdirilendigini aýtdylar.
Rim papasynyň birma ýolbaşçylary bilen duşuşykda rohinga krizisini gozgamagyna garaşylýar.
Ol Birmada 30-njy noýabra çenli bolar we soňra musulmanlaryň köplük bolup ýaşaýan ýurdy Bangladeşe barar.Bu sapar rohinga krizisi ýüze çykmazyndan öň planlaşdyryldy.


text:
Sport
“Altyn asyr” topary - AFK 2018-iň kiçi Kubogynyň eýesi
“D” toparçanyň, şeýle hem “Merkezi zolakda” ýeňiji Türkmenistanyň Aragatnaşyk ministrliginiň “Altyn asyr” futbol toparyna ýakynda Aşgabatda iş sapary bilen bolan, AFK-nyň baş sekretary Dato Windzor Jon sertifikat we kiçi Kubok gowşurdy. Türkmenistanyň topary Aziýa — 2019 Kubogynyň final bölegine çykmak bilen, ilkinji gezek şeýle ýokary netijeleri gazandy. Şeýle üstünlik türkmen futbolynyň barha ösýändiginiň subutnamasydyr.
Türkmenistanyň Ilçihanasynyň topary Hytaýda ýerleşýän diplomatik wekilhanalaryň arasynda geçirilen futbol ýaryşynyň ýeňijisi
Ýaryşa Türkmenistanyň, Beýik Britaniýanyň, Russiýanyň, Gazagystanyň, ABŞ-nyň, Italiýanyň, Polşanyň, GAR-nyň, Ýaponiýanyň, Koreýanyň, Şwesiýanyň, Awstraliýanyň, Wengriýanyň, Maldiwleriň Ilçihanlaryna, şeýle hem Hytaýyň DIM-ne we Bedenterbiýe we sport baradaky baş müdirligine wekilçilik edýän 16 topar gatnaşdy.
Gurbansoltan eje adyndaky etrabyň agyr atletika sport mekdebi pälwanlary taýýarlaýan merkez hasaplanýar
Mekdebiň beýleki bir okuwçysy Şerzat Rustambaýew ýaşlaryň arasynda Ürgençde geçirilen Aziýa çempionatynda 77 kilograma çenli agramda bürünç medala mynasyp boldy. Dürli ýyllarda milli ýygyndy toparyň hatarynda çykyş eden agyr atletikaçylaryň ençemesi şu sport mekdebinde ussatlygyň ilkinji tilsimlerini öwrenipdiler. Olaryň arasynda Olimpiýa oýunlarynyň dördüsine gatnaşan halkara derejeli sport ussady Ümürbek Bazarbaýew, Olimpiýa oýunlarynyň ikisine gatnaşan Tolkunbek Hudaýbergenow, London Olimpiadasyna gatnaşan Mansur Rejebow, halkara ýaryşynyň bürünç baýragynyň eýesi Maksut ...
“Altyn asyr” AFK-NYŇ Kubogy ugrunda ýaryşy dowam eder
Jemleýji tapgyryň esasy duşuşygy Duşenbede geçirilip, ol ýerde Aşgabadyň “Altyn asyry” we Täjigistanyň “Istiklol” topary duşuşdy.
Türkmen samboçylarynyň Aziýanyň çempionatyndaky üstünlikli çykyşy
Söweş sambosy boýunça türgenlerimiz bäş altyn medaly gazanyp, aýratyn tapawutlandylar. Ýokary agram derejesinde (100 kilogramdan ýokary) çykyş eden Babajan Iwadullaýew ýokary baýraga eýe bolup, Aziýanyň häzirki çempiony derejesini tassyklady. Geçen ýyl bu türgen Daşkentde geçirilen ýaryşda 100 kilograma çenli agram derejesinde birinji orny eýeläpdi.
“Altyn Asyr” topary AFK-nyň Kubogy ugrundaky bäsleşigi dowam etmäge mümkinçiligi saklaýar
Aşgabadyň “Altyn Asyr” topary Balkanabatda Gyrgyzystanyň “Alaý” toparyndan üstün çykdy (5:0). Hüjümçiler Altymyrat Annadurdyýew we Myrat Ýagşyýew hersi iki pökgi geçirdi. M.Ýagşyýew, şeýle hem pökgi geçirmek üçin ýoldaşyna gowy pas berdi, netijede duşuşygyň iň gowy oýunçysy diýlip hasap edildi. Goragçy Mekan Aşyrow hem bir pökgi geçirdi.
Seulyň ýokary okuw mekdepleriniň talyplary Türkmenistanyň diplomatik wekilhanasynyň gurnan sport çäresine gatnaşdylar
Türkmenistandan, şeýle hem beýleki ýurtlaryň birnäçesinden Koreýa Respublikasynda okaýan talyplar stol üstündäki tennis, küşt we şaşka boýunça bäsleşdiler.
Türkmenistanly boksçy — Aziýanyň çempionatynyň kümüş baýragynyň eýesi
Tälimçiler Serdar Hajyýewiň we Aşyrmämmet Satlykgulyýewiň şägirdi finala çenli üç duşuşyk geçirdi. 1/8 finalda biziň türgenimiz laosly boksçy bilen duşuşdy we yzygiderli hüjüm edip, garşydaşyndan üstün çykdy. Eýranly boksçy bilen bolan duşuşykda üç tapgyryň netijesi boýunça ildeşimiz ýeňiji diýlip yglan edildi.
Agyr atletikaçylaryň yklym birinjiliginde gazanan medallary
Bunýat Raşidow silkip götermekde 62 kilogram agram derejede kümüş medala mynasyp boldy. 69 kilograma çenli agram derejesinde toparymyzyň birbada iki türgeni hormat münberine çykdy. Şatlyk Şöhradow silkip götermekde üçünji ýere, Begenç Amannaýew bolsa itekläp götermekde bürünç medaly aldy.
Türkmen woleýbolçylarynyň altyn medallary
Türkmenistanlylar finalda ýer eýeleri bilen duşuşdylar. Oýnuň birinji döwri biziň toparymyz üçin şowly bolmady. Emma türkmen topary tutanýerli göreşde ilki oýnuň gidişini deňlediler, soňra bolsa bäsdeşleri - Bangladeşiň türgenlerinden doly üstün çykdylar. Biziň woleýbolçylarymyz oýnuň soňky üç döwründe öňdeligi eýeläp, bu ýaryşlarda altyn medallary aldylar.


text:
26 Ağustos 2015 Çarşamba
Hünär Taýýarlygynyň Täze Ugurlary
Aýnanyň we aýna kristallary materiallarynyň himiki tehnologiýasy
2015-2016-njy okuw ýylynda Türkmen döwlet binagärlik-gurluşyk institutynda ilkinji gezek täze açylan “Aýnanyň we sitallaryň himiki tehnologiýasy” hünärine talyplar seçilip alyndy. Ýurdumyzyň ýokary hünärli hünärmenlerine – aýna önümleriniň dürli görnüşleriniň önümçiliginde işläp düzüji-inženerlere zerurlyk Türkmenistanyň Prezidenti Gurbanguly Berdimuhamedowyň halk hojalygy toplumynyň senagat taýdan ösüşini çaltlandyrmagyň esasynda ykdysady kuwwaty artdyrmak strategiýasyny üstünlikli durmuşa geçirmek bilen şertlendirilendir.
Ýurdumyzda gurulýan we ulanylmaga berilýän döwrebap ýokary tehnologiýaly önümçilik toplumlary, zawodlar we fabrikler, senagatyň gaýtadan işleýän täze desgalary içerki we dünýä bazarlarynda köp isleg bildirilýän oňat hilli we bäsdeşlige ukyply önümleriň dürli görnüşlerini öndürmäge niýetlenendir. Hereket edýän önümçilik kuwwatlyklaryny döwrebaplaşdyrmak we täzelerini gurmak boýunça giň göwrümli maksatnama iň täze tehnologiýalary ornaşdyrmagyň hem-de maýa goýumlarynyň hasabyna önümçilikde, şol sanda gurluşyk önümleri senagatynda öňdebaryjy enjamlary ulanmak arkaly amala aşyrylýar.
Ahal welaýatynyň Derweze etrabyndaky önümçilik zolagynda aýna we aýna önümlerini öndürýän ýokary tehnologiýaly häzirki zaman kärhanasynyň gurluşygynyň milli maksatnamasynyň durmuşa geçirilmegini muňa mysal hökmünde görkezmek bolar. Owadandepede kuwwatly gurluşyk toplumlary döredilýär. Bu ýerde armatur we metal önümlerini öndürýän “Türkmendemirönümleri” döwlet kärhanasy, ýurdumyzda bina edilýän köpsanly desgalar üçin zerur bolan tebigy daşlardan syrçaly önümleri öndürýän, mermer we granit daşlaryny işläp taýýarlaýan “Türkmenmermer” ýapyk görnüşli paýdarlar jemgyýeti üstünlikli işleýär.
Ýurdumyzda aýna öndürmegiň netijeliligini ýokarlandyrmagyň möhümdigi ýerli çig mallarymyzyň esasynda eksport üçin niýetlenen we import harytlarynyň ornuny tutmaga gönükdirilen önümleriň öndürilişine uly üns berýän döwlet Baştutanymyz tarapyndan Ministrler Kabinetiniň mejlislerinde ençeme gezek nygtaldy. Täze senagat desgasy ýurdumyzda bu önüme islegi doly kanagatlandyrmak maksady bilen “2012-2016-njy ýyllar üçin gurluşyk, energetika we senagat pudaklaryny ösdürmegiň maksatnamsyna” laýyklykda gurulýar. Kärhanada türkmen kwars çägesinden Türkmenistanda ilkinji gezek ulanylýan “float” täzeçil usul arkaly ýokary hilli aýnanyň dürli görnüşleriniň önümçiligi ýola goýlar.
...Aýna önümçiliginiň taryhy biziň eýýamymyzdan ozalky dördünji müňýyllykdan gözbaş alyp gaýdýar. Arheolog alymlaryň çaklamalaryna görä, küýzegärlik we syrçalamak sungatynyň esasynda dörän aýna önümlerini taýýarlamak sungaty ösüp, az mukdarda önümleri eretmek arkaly monjuk ýaly ownuk önümleri taýýarlamakdan başlap, has köp mukdarda aýna erginlerini alyp, ondan has uly önümleri we gap-gaçlary taýýarlamaga ýuwaş-ýuwaşdan geçipdir.
Ylmyň, tehnikanyň ösüşi, häzirki zamanda aýna önümlerini taýýarlamak işinde tehnologiýanyň okgunly ösüşi, tehnologiki hadysalary matematiki hasaplama we awtomatiki sazlama usullaryny önümçilige ornaşdyrmak aýna önümleriniň ýöriteleşdirilen aýratynlykly köp görnüşlerini: ýylylyk saklaýjy, günden goraýjy, fotohrom, tok geçiriji, pugtalandyrylan, howpsuzlandyrylan, şeýle hem olaryň esasynda täze has oňaýly önümleriň döremegine getirdi. Bu bolsa öz gezeginde gurluşykda aýna ulanmak mümkinçiligini üzül-kesil artdyrdy.
Binagärligiň hem-de gurluşyk önümleriniň berk arabaglanyşygy, dürli ugurlara niýetlenen binalaryň we desgalaryň gurluşygy üçin has oňat hem-de netijeli tehnologiýalary döretmek, täze döredijilikli çemeleşmeleri we binagärlik pikirlerini ösdürmek ylmy barlaglaryň hem-de maksatnamalaryň täze ugurlarynyň ösmegini şertlendirdi. Şu babatda aýna binalaryň daşky örtügi hökmünde ähli gurluşyk önümleriniň arasynda iň esasylarynyň biridir. Häzirki zaman binagärliginde ýagtylyk geçirýän örtükler daşky örtügiň meýdanynyň 80 göterimden gowragyny tutýar.
Aýnany galaýy ergininde ýylmamak usuly aýna önümçiliginde gazanylan öňdebaryjy üstünlikleriň hataryna girýär. Bu usul gyrdamak we ýylmamak ýaly agyr zähmeti talap edýän işi aradan aýyrdy. Aýnany kristallaşdyrmak usulynyň işlenip düzülmegi we aýratyn tapawutly aýna kristal önümleriň – sitallaryň önümçiliginiň ýola goýulmagy aýnadan önümleri taýýarlamak mümkinçiligini has hem artdyrdy.
Sitallar – bu aýnalary göwrümleýin kristallaşdyrmak netijesinde alnan aýnakristal önümleridir. Sitaldan taýýarlanan önümler dykyzlygynyň pesligi (alýuminiden hem ýeňil), ýokary derejede berkligi, has-da gysylan halatynda gatylygy, gyzgyna, ýylylyga çydamlylygy, himiki durnuklylygy we beýleki gymmatly häsiýetleri bilen tapawutlanýar. Bu gymmatly häsiýetleri üçin sitallar abzal taýýarlamakda, elektronikada ulanylýar. Olar gurluşyk we işläp düzüş (raketalar we sesden ýyndam uçuş enjamlary, himiki durnukly enjamlar, köpri gurluşyk konstruksiýalar we beýlekiler) işlerinde zerur önümlerdir.
Häzirki döwürde aýna önümçiliginiň dürli görnüşleri ylymda we işde, durmuşda, gurluşyk pudagynda ulanylýar.
Binagärlik-gurluşyk aýnasynyň dürli görnüşleri daşky görnüşi boýunça we niýetlenen ugry boýunça örän köpdürlüdir. Olara mysal edip, aýnadan we metallardan düzme –gurluşyk önümlerini (gapdally aýna, örtükler, aýna paketler we bloklar), ýylmanak aýnalary (reňkli haly-mozaika aýnalary, bitewi görnüşli aýna), ýylylyk we ses geçirmeýän önümleri (köpük aýna, aýna süýümli önümler, pamyk aýna, aýna matalar), aýnadan ýagtylyk enjamlaryny görkezmek bolar.
Aýnadan dürli binagärlik önümleriniň taýýarlanylmagy we döwrebap binalaryň bezeg serişdeleri aýnany daşky bezeg serişdesi hökmünde peýdalanmagyň aýdyň mysalydyr.
Reňkli gat-gat aýna mebel önümçiliginde, jemgyýetçilik binalaryň, çagalar edaralarynyň bezeginde we beýleki maksatlar üçin ulanylýar. Ýylmanak aýna önümleri – marblit, stemalit, mozaika aýnalary hem durmuşda giňden ulanylýar.
Bezeg çyralaryny hem “binagärlik bezegleri” düşünjesine girýän önümleriň hataryna goşmak bolar.
Derweze etrabynda gurulýan pudagyň täze önümçilik kärhanasynyň toplumynda önümçiligiň ähli tehnologiki ugurlary göz öňünde tutulypdyr. Olaryň arasynda çig mal taýýarlaýan, erediji, aýna gatlarynyň ölçeglerini we galyňlygyny sazlaýan, taplaýyş we taýýar önümleri bölümi bar.
Kärhanada önümleriň ýedi görnüşini öndürmek, şol sanda dury hem-de aňyrsy görünmeýän aýnalary, daşy örtülen we 4 millimetr galyňlykda ýylda 7 million 200 müň inedördül metr taplanan aýna öndürmek, azyk senagaty üçin dürli dury we reňkli gaplaryň 85 millionyny öndürmek, derman gerdejiklerine we suwuklyklaryna niýetlenen 0,3-den 3 litre çenli gaplar göz öňünde tutulýar.
Döwrebap tehnologiýalar bilen üpjün ediljek bu kärhananyň gurluşygy ýurdumyza bu önümleriň daşary ýurtlardan getirilýän mukdaryny peseltmäge, geljekde bolsa aýnadan taýýar önümleriň ýokary hilli köp dürli görnüşlerini daşary ýurtlara ibermäge ýardam eder.
Bu strategiki maksatlara ýetmek gönüden-göni hünärmenleriň – ýokary hünärli inženerleriň, tehnologlaryň we aýna senagatynyň beýleki hünärmenleriniň taýýarlyk derejesine baglydyr. Türkmen döwlet binagärlik-gurluşyk institutynda “Aýnanyň we sitallaryň himiki tehnologiýasy” hünäri boýunça okuw sapaklarynyň girizilmegi bu meseleleri çözmekde wajyp ädimdir. Şunuň bilen baglylykda, okuw meýilnamalary we maksatnamalary işlenip düzüldi. Zerur okuw gollanmalaryny, barlaghana üçin enjamlary we beýleki okuw –usulyýet esbaplary taýýarlamak işi alnyp barylýar.
Şeýlelikde, Türkmenistan ýurdumyzy senagatlaşdyrmak, milli ykdysadyýetimizi diwersifikasiýalaşdyrmak, ony ösüşiň öňdebaryjy sepgitlerine ýetirmek wezipelerini çözmegi üpjün etmek maksady bilen, ýokary hünärli hünärmenleri taýýarlamak, okuw ulgamyny kämilleşdirmek boýunça yzygiderli çäreleri durmuşa geçirýär. Munuň özi bolsa hormatly Prezidentimiz Gurbanguly Berdimuhamedowyň ýurdumyzyň ykdysady kuwwatyny pugtalandyrmaga we Watanymyzyň gülläp ösmegine, halkymyzyň hal-ýagdaýynyň ýokarlanmagyna gönükdirilen syýasatynyň üstünlikli durmuşa geçirilmegine ýardam eder.
Kaydol: Kayıt Yorumları (Atom)


text:
Wladimir Pawloskiniň çeken surAty “parahatçylygyň goragynda” diýlip atlandyrylýar. Onda gaýa galyp barýan serhetçiler şekilendirilipdir. Eserde gaýa goýras, aşakdaky oba jaýlary açyk reňklerde berlipdir. Üýtgeşik tilsim ulanylyp çekilen özboluşly surat tomaşaçylaryň ünsüni özüne çekýär.
Aşyrjuma Nuryýewiň “Dynç alyşda” atly eserinde taktiki türgenleşiklerden soň cäge depelerinde dynç alýan esgerleriň suraty çeperçilik bilen çekilipir. Watan goragçylary wagtyny peýdaly geçirmek üçin gazet okaýarlar. Harby eşigiň cage reňki bilen utgaşygy esgerler bilen dogduk diýaryň topragynyň bütewidigini nygtaýar…
Belli nakgaş Durdy Baýramowyň “Watan goragynda” atly eserinde ýaşyl ýapraga bürenen baglarda ünsüň eglenýär. Ol tomaşaçynyň ünsüni ilki dogduk ülkäniň gül-pürçüge bürenen tebigatyna, soňra bolsa agşamky barlaga çykan serhetçilere gönükdirýär. Nakgaş onda durmuşda gabat gelmeýän reňkleri ussatlarça peýdalanypdyr.
Nikolaý Çerwýakowyň “Edermenlik’ atly eseri ýiti gün şöhlelerine baý. Onda alma agajynyň astynda çaý içip oturan esgerleriň ikisi bir ýaşula we çagajyklara özlerine medal berlen adatdan daşary ýagdaýda eden işleri barada gürrüň berýärler. Oglanjyklar batyr gahrymanlara buýsanç bilen bakýarlar. Ýaşulynyň gözlerinde mähir-muhabbet nurlanýar, ol hem öz ömründe görkezen gahrymançylyklaryny gürrüň berip biljek, bir gyzjagaz bolsa elindäki medala bakyp, ondan doýmaýar.
Suwly Ýaranowyň „Dynç alyşa“ atly eserinde iki gojanyň öýüne dynç alşa gelen esgeri öýüne ugradyp duran pursady şekilendirilipdir. Birneme aňyrrakda dogan-garyndaşlarydyr obadaşlary ony garşy almaga çykypdyr. Tebigatyň özi-de bu şatlykly pursada şärik ýaly görünýär—gülgüne röwüşli bulutlarda, säheriň sergin şemalynda, damarlak tut agaçlarynda yssy mähir duýulýar.
Baýramçylyk sergisindäki işleriň seresi türkmen çeperçilik sungatynyň ussady Yzzat Gylyjowyň „Arassa asman“ atly eseridir. Ol uçarmanlygy arzuwlaýan oglanjyklaryň yrylmaz dostlugy barada. Aerodromyň we radarlaryň golaýyndaky depede olar özüni arzuwyna we asmana golaý duýýarlar. Kim bilýär, belki olar uçarman bolnadyrlaram. Mowzugyna laýyklykda eser çalymtyl gök reňklerde çekilipdir. Bar zatda Yzzat Gylyjowyň döredijiligine mahsus nepis stlistik sazlaşyk, onuň hemişelik hemrasy bolan çeperlik duýulýar.


text:
Käbir kişilere birden köp hasap gerek bolup biler. Mysal üçin bir telefondan iki sany Imo ýa-da iki sany LINE hasabyny ulanmak isläp bilersiň. Onuň üçin internetde birnäçe giňden ýaýran çözgütleri tapdyrýar. Bu temada siziň aňsat ulanyp biläýjegiňiz programmany tanyşdyrmakçy. Programmanyň ady Parallel Space.
Programmany telefonyňyza gurnanyňyzdan soňra garşyňyza aşakdaky ýaly sahypa açylar we käbir programmalaryňyzy görkezer siz saýlap suratda görkezilen ýere basyň.
Soňra aşakdaky ýaly sahypa geçersiňiz. We şu ikinji ulanmak isleýän programmalaryňyzyňdyr. Şu ýerdäki programmalary telefonyňyzyň ýüzüne çykarmak isleseňiz üstüne basyp saklaň we aşakda çykan Sozdat Ýarlyk düwmesine basyň.
Eger Başgada programmalaryňyzdan hem goşmak isleseňiz Ýokardaky suratda görkezilen suratda + düwmesine basyň we aşakdaky ýaly sahypa açylar siz islän programmaňyzy saýlap görkezilen ýere basyň.
Android üçin ýükle göwrümi 5MB
7,984 gezek okaldy


text:
Orsýetiň meteorologiýa gullugy sentýabryň aýagynda Uralda ruthenium-106 (Ru-106) radioaktiw jisimiň “iňňän ýokary” möçberini anyklandygyny habar berdi.
21-nji noýabrda Rosgidromet tarapyndan edilen bu beýanat Fransiýanyň ýadro howpsuzlygy boýunça agentliginiň sentýabryň soňky hepdesinde Ýewropanyň üstünde hasaba alnan radioaktiw buludyň Orsýetiň ýa-da Gazagystanyň ýadro obýektlerinden gelip çykan bolmagynyň ähtimallygy barada habar bermeginiň yzýanyna gabat geldi.
Orsýet we Gazagystan hiç bir hadysa barada habar bermändi. Şol bir wagtda-da Rosgidrometiň beýanatynda sentýabryň aýagynda we oktýabryň başynda Çelýabinsk regionynyň howany anyklaýjy Agraýaş stansiýasynyň golaýynda Ru-106 radioaktiw serişdeleriň ýaýradan möçberiniň kadaly derejeden 986 esse ýokary bolmagynyň hasaba alnandygy habar berildi.
Agentlik radioaktiw serişdeleriň çeşmesi we howa ýaýramagynyň sebäpleri barada anyk maglumat bermedi.


text:
Awstraliýa we amerikan alymlaryň topary dürli ýurtlarda adamynyň ukysynyň ortaça dowamlylygyny kesgitlediler. “Lenta.ru” belleýşi ýaly, Russiýada adamlar agşam 22 sag. 43 min. ýatyp, irden 7 sag. 54 min. hem turýarlar we ortaça 9 sag. 20 min. uklaýarlar. Ýaponiýanyň ýaşaýjylary iň az ýatýanlardyr – 7 sag. 16 min.
Iň köp ýatýanlary Argentinada gözlemelidir. Olar 10 sag.16 min ukyda geçirýärler. ABŞ-da ortaça 8 sag. 31 min. ýatýarlar. Öz gezeginde Ýewropada we Günorta Koreýada ukynyň dowamlylygy meňzeşdir – 8 sag. 55 min. we 8 sag. 57 min.
Seljermeleri geçirme bilen, ekspertler belli bir üýtgeşmeleri hem kesgitlediler. Barlag geçirilýän döwründe ( 2006-2012ýý. statistiki maglumatlary göz öňüne tutuldy) ukynyň ortaça dowamlylygy Ýewropada gysgalsa, tersine, Gündogar Aziýada uzalypdyr. ABŞ-da bolsa bu görkeziji üýtgemändir.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Şu ýylyň 3—4-nji iýunynda Aşgabatda ykdysady hyzmatdaşlyk boýunça Hökümetara türkmen-wengriýa iş toparynyň birinji mejlisi geçiriler.
Iş toparynyň mejlisinde söwda-ykdysady we medeni-gumanitar ulgamlarda ikitaraplaýyn gatnaşyklary ösdürmegiň gelejegi bilen baglanyşykly meselelere garalar. Şeýle hem energetika, ulag-kommunikasiýa, oba hojalygy we beýleki pudaklarda hyzmatdaşlygy pugtalandyrmagyň täze ugurlaryny ara alyp maslahatlaşmak göz öňünde tutulýar.
Mejlisiň Wengriýa tarapynyň teklipleri nazara alnyp taýýarlanan Protokolynyň deslapky taslamasy Türkmenistanyň degişli ministrlikleri we pudak edaralary tarapyndan ylalaşyldy.


text:
Daşary ýurt walýutasyna Beýik Britaniýadan, Germaniýadan, Birleşen Arap Emirliklerinden, Türkiýeden, Yrakdan, Owganystandan, Latwiýadan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen suwuklandyrylan gazy, uçar kerosinini, gidroarassalanan dizel ýangyjyny, binýatlyk ýagyny, nebit koksuny satyn aldylar. Şeýle hem Beýik Britaniýanyň işewür toparlarynyň wekilleri Seýdiniň nebiti gaýtadan işleýän zawodynda öndürilen göni arassalaýyşdan geçirilen benzini satyn aldylar. Mundan başga-da, daşary ýurt puluna bugdaý uny, azyklyk bugdaý, nah ýüplük we pagta süýümi ýerlenildi. Satyn alan ýurtlar: Russiýa, Türkiýe, BAE, Singapur, Ukraina, Gyrgyzystan. Geleşikleriň umumy bahasy ABŞ-nyň 65 million 603 müň dollaryndan gowrak boldy.
Depozit manat serişdelerine Russiýadan we Pakistandan gelen işewürler umumy bahasy 2 million 915 müň manatlykdan gowrak bolan arassalanan pagta ýagyny satyn aldylar.
Ýurdumyzyň telekeçileri içerki bazar üçin umumy bahasy 451 müň manatlykdan gowrak polipropilen (TNGIZT) we süýümli ulýuk satyn aldylar.


text:
17 Kasım 2016 Perşembe
Türkmenistanyň Prezidenti Karara Gol Çekdi
“Ýangyn howpsuzlygy hakyndaky” Türkmenistanyň Kanunyny ýerine ýetmek maksady bilen, Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow Karara gol çekdi. Resminama laýyklykda, Türkmenistanyň Içeri işler ministrliginiň Döwlet ýangyn howpsuzlygy gullugy hakyndaky Düzgünnama tassyklanyldy.
Resminama bilen, Içeri işler ministrligine Adalat ministrligi bilen bilelikde şu karardan gelip çykýan üýtgetmeleri we goşmaçalary Türkmenistanyň kanunçylygyna girizmek baradaky teklipleri bir aý möhletde taýýarlamak we Türkmenistanyň Ministrler Kabinetine bermek tabşyryldy.
***
“Işiň aýry-aýry görnüşlerini ygtyýarlylandyrmak hakyndaky”, “Ýangyn howpsuzlygy hakyndaky” Türkmenistanyň Kanunlaryna laýyklykda we “Türkmenistanda ygtyýarlylandyrmak işini guramagy kämilleşdirmk hakynda” Türkmenistanyň Prezidentiniň 2013-nji ýylyň 23-nji awgustynda çykaran 13180-nji kararyny ýerine ýetirmek maksady bilen, Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow Karara gol çekdi. Resminama laýyklykda, ýangyn howpsuzlygy babatynda işi ygtyýarlylandyrmak hakyndaky Düzgünnama tassyklanyldy.
***
Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow Buýruga gol çekdi. Resminama bilen wezipe borçlaryny talabalaýyk ýerine ýetirmän, garamagyndaky şahsy düzümiň arasynda düzgün-nyzamy gowşadandygy üçin, Türkmenistanyň Milli howpsuzlyk ministri Baýramow Döwrangeldi Garýagdyýewiçe käýinç yglan edildi.
Kaydol: Kayıt Yorumları (Atom)


text:
Owganystanyň demirgazygynda ýangyç tankeriniň partladylmagy netijesinde azyndan sekiz adam öldi, başga-da 20-si ýaralandy.
Ýerli resmiler partlamanyň Parwan welaýatynyň paýtagty Çarikar şäherinde, Kabuldan 60 km uzaklykda bolandygyny mälim etdiler.
“Bomba tankere ýerleşdirilipdir. Partlamanyň netijesinde tutaşan ot golaýdan geçip barýan ýolagçy awtobusa hem zeper ýetirdi” diýip, welaýatyň polisiýa başlygy maglumat berdi.
Bu aralykda, Owganystanyň demirgazygyndaky Balh welaýatynyň polisiýa başlygynyň orunbasary janyndan geçen bir söweşijiniň etrabyň polisiýa başlygyna hüjüm edendigini, netijede bir adamyň ölendigini mälim etdi. Hüjümde polisiýa başlygy we başga-da dokuz adam ýaralandy.
Hüjümleriň jogapkärçiligini hiç kim öz üstüne almady.


text:
Häzirki döwürde öz gözbaşyny müňýyllyklaryň jümmüşinden alyp gaýdýan arassa tohumly ahalteke bedewleri bilen baglanyşykly atçylyk sungatynyň milli ýörelgelerini we däpdessurlaryny gaýtadan dikeltmek, täze manymazmun bilen baýlaşdyrmak we ösdürmek, ýaşlary atçylyk sporty bilen meşgullanmaga işjeň çekmek, şeýle hem bedewlerimizi bütin dünýäde wagyz etmek boýunça iňňän uly işler durmuşa geçirilýär. Bu işleriň sakasynda hormatly Prezidentimiziň çäksiz tagallalary ýatyr. Muňa mysal hökmünde hormatly Arkadagymyzyň baştutanlyk edýän Halkara ahalteke atçylyk assosiasiýasyny, gurulýan döwrebap atçylyk sport toplumlaryny, atçylyk boýunça halkara hyzmatdaşlygy we beýleki birnäçe möhüm başlangyçlary görkezmek bolar. Milli Liderimiziň ýiti döredijilik ukybynyň miwesi bolan türkmeniň behişdi atlary barada ýazan “Ahalteke bedewi — biziň buýsanjymyz we şöhratymyz” atly kitaby türkmen nusgawy edebiýatyndaky bedew baradaky waspnamalaryň üstüni ýetirdi. Bulardan başgada, bagtyýarlyk döwründe hormatly Prezidentimiziň baş langyjy bilen döredilen halkara sirk oýunlaryna gatnaşyp, iň ýokary baý raklara mynasyp bolýan “Galkynyş” milli at üstündäki oýunlar toparynyň hem türkmeniň ahalteke bedewleriniň şanşöhratyny dünýä ýaýmakda bitirýän işleri örän ýokarydyr. Bu toparyň jigitleriniň at üstündäki haýran ediji ýokary hünär ussatlyklary olary synlaýan her bir tomaşaçyny öz täsiri bilen gurşap, at münmek sungatynyň ajaýyplyklaryna alyp gidýär. Aslynda, bu sungatyň gözbaşy, adam mysaly syzýan behişdi bedewleri bilen ömrüni baglan türkmen halkynyň gadymy taryhynyň çuňluklaryna uzap gidýär. Muňa b. e. öňki IIIII müňýyllyga degişli gadymy Marguşyň merkezi Goňurdepeden ýüze çykarylan bedewleri seýislemek üçin ýörite niýetlenip, bürünçden ýasalan saz gurallary hem şaýatlyk edýär. Bu bolsa ata münmek, oňa erk etmek, çapmak ýaly atlara baş öwredijilik mekdebiniň tejribeleriniň has gadymlardan gaýdýandygyny görkezýär. Orta asyrlarda ýaşap geçen AlŞuzjany bu barada: “Gaznaly hökümdarlarynyň gullugynda duran atly türkmen esgeri silkme telpegini bir ýana agdaryp, özüniň taýsyz ezberligi, güýçgaýraty hem ussat çapyksuwarlyk sungaty bilen, hem Eýran, hem Turan goşunlaryny haýran galdyrýardy” diýip, türkmeniň ata erk edijilik ussatlygynyň waspyny ýetirýär. Şu maglumatlara esaslansaň, ýenede bir hakykat orta çykýar. Egerde, türkmenleriň irki orta asyrlarda at üstündäki ezberlik bilen edýän oýunlary beýleki halklaryň haýran galdyryjy ünsüni özüne çekmegi başaran bolsa, onda häzirki döwürdäki türkmen sirk sungatynyň taryhy gadymy ýüzýyllyklaryň çuňlugyndan öz gözbaşyny alyp gaýdýar diýip, arkaýyn aýdyp bileris. Muny türkmen toýlarynda guralýan at çapyşygy, at üstündäki “çowgan”, “altyn gabak”, “ýaýdan ok atmak” ýaly birnäçe täsin oýunlary hem doly subut edýär.
Türkmenler barada IX asyr arap ýazarmany alŞahyz: “Eger sen bu halkyň ömrüni boýdanbaşa gulaç lap, onuň ýaşan günlerini hasaplasaň, onuň ýerde duran wagtyndan atyň gerşinde geçiren wagtynyň has köpdügine anyk göz ýetirersiň” diýip ýazýar.
Biziň atababalarymyzyň asyrlaryň dowamynda kämillige ýetiren türkmeniň seýisçilik mekdebinde atlaryň döreýşi, bakylyşy, ösdürilip ýetişdirilişi, gylykhäsiýetleri, ýaşyna görä seýislenişi, ýöreýiş görnüşleri, at keselleriniň bejerilişiniň usullary, bejerişde ulanylan dermanlardyr emleriň atlary, taýýarlanyşy we at çylygyň beýleki inçe tilsimleri ýaly mowzuklaryň ählisi jemlenendir. Seýisçilik käri irginsiz zähmeti, hamraklygy, aladaçyllygy, synçylygy, duýgurlygy, ýiti zehini we inçeligi talap edýär. Atababalarymyz “Aty at edýänçä, eýesi it bolar” diýip, ýöne ýere aýtmandyrlar.
Halypaşägirt ýolunyň hemde arassa ahalteke tohumynyň hasda kämil görnüşde häzirki günlerimize gelip ýetmeginde uly yhlas eden, hormatly Prezidentimiziň atasy Berdimuhamet aganyň dogany, belli atşynas, seýis Aba Annaýewiň uly goşandynyň bolandygyny maglumatlardan bilmek bolýar.
Mähriban Arkadagymyzyň ýiti galamynyň astyndan çykan “Döwlet guşy” romanynda mähriban atasy Berdimuhamet Annaýewiň hem ahalteke bedewlerine aýratyn üns berendigini görmek bolýar. Bu bolsa Gahryman Arkadagymyzyň behişdi bedewlerimize söýgüsini öz atababalaryndan alyp gaýdýandygyny görkezýär. Bu halypaşägirtlik ýoluny mähriban Arkadagymyzyň özi hem kemsiz dowam etdirýär. Munuň şeýledigine bolsa, hormatly Arkadagymyzyň öz agtygyna atababalaryndan özüne miras galan at çapylyş usullarynyň inçe tilsimlerini ýörite öwredýändigini göreniňde, magat göz ýetirýärsiň. Milli Liderimiziň özüniň hem asly behişdi bolan ýelden ýüwrük ahalteke bedewlerine ussatlyk bilen erk etmegi başarmagy, olara goýýan sarpasynyň we söýgüsiniň çäksizdigini görkezýär.
Dünýäde iň ýyndam we gözel atlar hökmünde uly şanşöhrata eýe bolan türkmen bedewleri Berkarar döwletimiziň bagtyýarlyk döwründe ähli toýbaýramlarymyzyň bezegine öwrüldi. Ahalteke bedewleriniň üýtgeşik tebigy gözelligi bar. Bu gözellik hem olaryň asylly gylykhäsiýetleri bilen sazlaşyp, tebigatyň gaýtalanmajak ajaýyp sungatyny orta çykarýar. Bagtyýarlyk döwründe diňe bedewlerimiz barada däl, eýsem, atşynaslar we seýisler barada hem edilýän aladalar özüniň oňyn miwesini berýär. Atçylyk boýunça türkmen hünärmenleriniň Fransiýa ýaly ösen döwletleriň meşhur türgenleşik merkezlerine we aýlawlaryna baryp görüp, öz kärdeşleri bilen tejribe alyşmaklary, şeýle hem ökde çapyksuwarlarymyzyň daşary döwletlerde geçirilýän at çapyşyklaryna gatnaşmaklary halkara derejesinde bedewlere goýulýan sarpanyň we onuň dünýädäki şöhratynyň hasda artmagyna getirýär. Üstünlikli alnyp barylýan bu giň möçberli çäreler hormatly Prezidentimiziň çäksiz aladasynyň netijeleridir. Çünki türkmen halkynyň uzak asyrlardan bäri arzylap ýetişdiren, goç ýigitleriň hemdemi, syrdaşy, gardaşy hökmünde gören bedewleriniň atowazasy bu gün arşa göterildi. Şol esasdan hem “Türkmenistanyň ussat halypa çapyksuwary” diýen hormatly adyň eýesi bolan Gahryman Arkadagymyzyň ýurdumyzda atçylygy ösdürmeklige, ahalteke bedewlerimiziň şan şöhratyny dünýä doldurmak ugrunda alyp barýan işlerine tüýs ýürekden buýsanýarys we alkyş aýdýarys. Goý, mähriban Arkadagymyzyň jany sag, ömri uzak, tutumly işleri mundane beýläk hem rowaç bolsun!


text:
Türkmenistanyň Prezidenti Gurbanguly Berdimuhamedow söwda-ykdysady hyzmatdaşlyk boýunça türkmen-slowen Hökümetara toparynyň nobatdaky mejlisine gatnaşmak üçin öz ýurdunyň wekilçilikli toparyna ýolbaşçylyk edip Aşgabada gelen Sloweniýa Respublikasynyň Hökümetiniň başlygynyň orunbasary, daşary işler ministri jenap Karl Erýawesi kabul etdi.
Myhman duşuşmaga wagt tapandygy üçin çuňňur hoşallygyny beýan edip, döwlet Baştutanymyza Sloweniýanyň Prezidenti Borut Pahoryň hoşniýetli sözlerini ýetirdi hem-de slowen hyzmatdaşlarynyň okgunly ösýän, döredijilikli daşary syýasaty alyp barýan we kuwwatly ykdysadyýete eýe bolan Türkmenistan bilen netijeli gatnaşyklary pugtalandyrmaga uly gyzyklanma bildirýändiklerini tassyklady.
Hormatly Prezidentimiz Gurbanguly Berdimuhamedow döwletara aragatnaşyklarynyň okgunly häsiýetini kanagatlanma bilen belläp, soňky ýyllarda türkmen-slowen gatnaşyklarynyň ikitaraplaýyn görnüşde hem, köptaraplaýyn derejede hem, şol sanda Ýewropa Bileleşiginiň ýurtlary bilen ýola goýlan oňyn gepleşikleriň çäklerinde täze many-mazmuna eýe bolandygyny nygtady. Milli Liderimiz Sloweniýanyň ýolbaşçylaryna iň gowy arzuwlaryny beýan edip, Türkmenistanyň özara bähbitlilik we uzakmöhletleýin esasda guralýan netijeli hyzmatdaşlyk üçin hemişe açykdygyny belledi.
Duşuşykdatürkmen-slowen hyzmatdaşlygynyň meseleleriniň giň toplumy boýunça gyzyklanma bildirilip pikir alşyldy. Ozal gazanylan ylalaşyklary durmuşa geçirmegiň barşy, dürli ugurlarda döwletara aragatnaşyklaryny mundan beýläk-de ösdürmegiň geljegi ara alnyp maslahatlaşyldy. Şunuň bilen baglylykda, hormatly Prezidentimiziň 2015-nji ýylyň maý aýynda Sloweniýa Respublikasyna bolan resmi sapary wagtynda gol çekilen hökümetara ylalaşyklarynyň we beýleki kadalaşdyryjy-hukuk resminamalarynyň aýratyn ähmiýete eýedigi bellenildi.
Hökümetara toparynyň nobatdaky mejlisiniň dowamynda hyzmatdaşlygy giňeltmegiň mümkinçiliklerine garalar hem-de gatnaşyklaryň ileri tutulýan ugurlary anyklaşdyrylar,hususan-da, ykdysady ulgamdaky hyzmatdaşlygyň möhüm ugurlaryna garalar.
Myhman giň möçberli düzümleýn, şol sanda energetika we ulag-aragatnaşyk pudaklaryndaky taslamalaryň durmuşa geçirilýän ýeri bolan, şeýle hem maýa goýum işi üçin amatly şertler döredilen Türkmenistana Sloweniýanyň işewür toparlarynyň uly gyzyklanma bildirýändigini belläp, slowen kompaniýalarynyň geljegi uly türkmen bazarynda orunlaryny pugtalandyrmaga gyzyklanmalaryny tassyklady. Şunda, ýurdumyzyň döwlet ösüşiniň ähli ugurlarynda ägirt uly üstünlik gazanýandygy bellenildi.
Hormatly Prezidentimiz we Sloweniýanyň daşary syýasat edarasynyň ýolbaşçysy ynsanperwer ulgamda, şol sanda ylym, bilim hem-de medeniýet ugurlary, saglygy goraýyş we sport ulgamlary boýunça özara bähbitli gatnaşyklary işjeňleşdirmek baradaky pikiri aýtdylar. Syýahatçylyk pudagynda hyzmatdaşlyk etmek üçin amatly mümkinçilikler bar, bu ulgamyň ösdürilmegine ýurtlaryň ikisinde hem aýratyn ähmiýet berilýär.
Sloweniýanyň DIM-niň ýolbaşçysy Türkmenistanyň alyp barýan hem-de dünýä jemgyýetçiliginiň giň goldawyna mynasyp bolan parahatçylyk söýüjilikli daşary syýasatyna ýokary baha berip, hormatly Prezidentimiz Gurbanguly Berdimuhamedowyň ählumumy abadançylygyň we durnukly ösüşiň bähbidine öňe sürýän halkara başlangyçlarynyň möhüm ähmiýete eýedigini nygtady.
Şunuň bilen baglylykda, Sloweniýanyň milli Liderimiziň ählumumy energetika howpsuzlygyny üpjün etmek boýunça öňe süren we Birleşen Milletler Guramasynyň garamagyna hödürlenen tekliplerini ilkinjileriň biri bolup tassyklandygy hem-de mundan beýläk-de Türkmenistanyň halkara giňişligindäki işine hemmetaraplaýyn goldaw berjekdigi bellenildi.
Dostlukly ýurduň daşary syýasat edarasynyň baştutanyTürkmenistanyň oňyn bitaraplyk derejesiniň aýratyn ähmiýetini nygtap, onuňsebitde parahatçylygyň we durnuklylygyň möhüm şerti bolup durýandygyny aýtdy.
Duşuşygyň ahyrynda hormatly Prezidentimiz Gurbanguly Berdimuhamedow we Sloweniýa Respublikasynyň Hökümetiniň başlygynyň orunbasary, daşary işler ministri jenap Karl Erýawes dostlukly döwletleriň milli bähbitlerine kybap gelýän netijeli gatnaşyklaryň geljekde hem ösdüriljekdigine ynam bildirdiler.
Duşuşyga Sloweniýa Respublikasynyň Türkmenistandaky Adatdan daşary we Doly ygtyýarly ilçisi Primož Şeligo gatnaşdy.


text:
Salam, Lukman! Men gije ýatyrkam döl gelip, mejbury turmaly bolýan (ukudan galýan). Şunuñ alajy barmyka? Gaýrat edip, jogap bermegiňizi haýyş edýärin. Ondan başga-da mende güýçli ereksiýabar. Döl gelmesi barada giñişleýin gürrüň berseňiz, minnetdar bolardym.
Saýtyň okyjysy.
Hormatly okyjy!
Siz näçe ýaşyňyzda? Siz jynsy gatnaşyklary kadaly alyp barýarsyňyzmy? Dölüň gelmegi (eýakulýasiýa) ereksiýadan soň bolup geçýärmi ýa-da özbaşdak hem bolýarmy? Şu soraglary anyklamak anyk jogap bermäge mümkinçilik dörederdi.
Gijelerine eýakulýasiýanyň bolmagy köplenç erotiki düýşleri bilen bagly bolup, (hemişe däl) bu ýagdaý ýetginjeklere, kadaly jynsy gatnaşyklary alyp barmaýan ýaş erkek adamlara mahsusdyr. Bu ýagdaýy lukmançylykda "pollýusiýa" diýip atlandyrýarlar. Ondan başga-da, erkek adamlarda irden, ukudan oýanmazdan öň hem ereksiýa ýagdaýy döräp biler. Bu erotiki düýşler bilen ýa-da peşew haltanyň dolmagy bilen bagly bolup bilýändir. Eger Sizde ereksiýa bir gijäniň dowamynda yzly-yzyna, köpsanly bolýan bolsa, dölüň gelmegi ereksiýasyz bolup geçýän bolsa, onda sebäbini anyklamak üçin seksopatolog lukmanynyň maslahaty zerur bolup biler.
Hormat bilen, Lukman.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmenistan nebit -gaz pudagyna degişli nobatdaky döwlet edarasyny ýapdy.
Prezident Gurbanguly Berdimuhamedowyň “Türkmennebitgazgurluşyk” döwlet konsernini ýapmak kararyna “Türkmenistanyň nebit-gaz pudagyny mundan beýläk kämilleşdirmek maksady bilen” gelendigi resmi maglumatlarda aýdyldy.
Karara görä, dargadylan “Türkmennebitgazgurluşyk” edarasynyň işleri “Türkmengaz” döwlet konsernine tabşyrylar.
2016-njy ýylyň ýylyň iýul aýynda “Türkmengeologiýa” gazuw-burawlaýyş edaralaryna, şeýle-de “Türkmengaz” we “Türkmennebit” döwlet konsernlerine degişli käbir bölümler dargadyldy. Şeýle-de Türkmenistanyň Nebit-gaz ministrligi ýapyldy.


text:
Salam hormatly lukman! Gelnim çaga dogranda, daşky jyns agzalaryndan aşaklygyna tarap kesip çagany dogurdypdyrlar. Şeýle dogrumdan soň jynsy gatnaşygy naçe wagtdan son geçirme rugsat berilýär hem-de indiki dogrumy naçe wagtdan meýilleşdirip bolar?
Saýtyň okyjysy.
Hormatly okyjy!
Dogrumda jyns agzalarynda şikeslenme geçiren aýallara 7-10 gün oturmak rugsat edilmeýär. Jyns agzalaryň 3 derejeli şikeslenmelerinde 5-7 gün täret etmelerden hem saklanmak üçin aýala ýörite berhiz tutma maslahat berlip, ýörite iç sürüjileriň kömegi bilen ýeňil täret etme gazanylýar.
Şeýle dogrumdan söň birinji jynsy gatnaşyga emaý bilen çemeleşip, mümkin bolandan gatnaşygy 5-6 hepdeden soň başlama maslahat berlip biler. Şu möhlet dogrum ýollaryň kadaly ýagdaýyna eýe bolmagy üçin ýeterlik bolup durýandyr. Indiki dogrumy 1,5-2 ýyldan meýilleşdirme, aýal bedeni üçin oňaýly bolar. Çünki dine bir dogrum ýollaryň däl-de, bütün bedeniň dikeldilmegi üçin belli bir wagt möhüm bolup durýandyr.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Selka buzmak internet christian dating sites
Biziň saýtymyzyň esasy maksady Siziň saglyk babatdaky gözýetimiňizi giňeltmekdir.Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär.
Öz krepostnoý saklanýan gyzlaryny durmuş ýoluna ugratmak onuň diňe bir hukugy däl-de, keramatly borjy diýip hasaplanypdyr.Öz-özüňi bejermeklik düýpli kynçylyklara uçradyp, janyňyza howp salmagy ähtimal.Lukmanlar saýtyň üsti bilen size bejeriş berip bilenoklar.Fransuz etnografy Pýer Cordonyň ýazmagyna görä, uly mülkleriň eýesi bolan gersoglar ýylda ýüzlerçe durmuşa çykýan gyzlar bilen ilkinji gijäni geçirip, olary öýlenýän ýaş ýigide gowsurypdyrlar.Eger mülk eýesi bu iş üçin gaty garry bolsa, onuň işini oňa derek ogullarynyň ýa-da hyzmatkärleriniň biri ýerine ýetiripdir.


text:
NATO-nyň goranmak ministrleriniň geçirýän duşuşyklarynyň ikinji gününde, ýagny 9-njy noýabrda Owganystanyň hökümetiniň “Talybana” garşy göreşine ýardam bermek maksady bilen guramanyň bu ýurtdaky goşunynyň sanyny 13 müňden 16 müňe çykarmak barada karar kabul etmegine garaşylýar.
NATO-nyň baş sekretary Ýens Stoltenberg duşuşygyň öňýany eden çykyşynda, täze goşunlaryň söweş roluna eýe bolmajakdygyny, emma olaryň NATO-nyň Aýgytly ýardam atly “türgenleşdiriji, geňeşiji we goldawçy” missiýasynyň düzümine girjekdigini, şeýle-de olaryň takmynan ýarysynyň Birleşen Ştatlardan barjakdygyny mälim etdi.
Birleşen Ştatlaryň prezidenti Donald Tramp awgust aýynda täze owgan strategiýasyny yglan etdi. Sentýabr aýynda goranmak sekretary Jim Mattis 3 müňden gowrak goşmaça harbynyň Owganystanda ýerleşdiriljekdigini aýtdy.
“Birleşen Ştatlar bireýýäm has köp goşun ýerleşdirdi, şol sanda beýleki ýaranlarymyz hem-de hyzmatdaşlarymyz owgan güýçleri halkara terrorçylara garşy göreşip biler ýaly goşmaça ýardam bermegi dowam edip, uzak möhletli syýasy çözgüde ýol açýarlar” diýip, Stoltenberg aýtdy.
Ýolbaşçylary Owganystana sümen “Al Kaýdanyň” jeňçileri Birleşen Ştatlarda 2001-nji ýylyň 11-nji sentýabrynda terror hüjümini amala aşyransoň, “Talybanyň” ekstremistlerini hökümet başyndan agdarmak üçin, ABŞ-nyň baştutanlygynda, Owganystana güýç bilen girilipdi.
ABŞ, NATO we beýleki partnýorlar häzirki wagtda Owganystanda 100 müňden gowrak harby saklaýarlar, emma NATO-nyň 2014-nji ýylda harby operasiýalaryny togtatmagyndan soň, “Talyban” öz hüjümlerini ýaýbaňlandyrdy. “Yslam Döwleti” (YD) ekstremist topary hem öz hüjümlerini ýygjamlaşdyryp başlady.
Duşuşyklaryň 8-nji noýabrda geçirilen ilkinji tapgyrynda, ýaranlygyň goranmak ministrleri Orsýetden abanýan howpa garşy çykmak üçin, iki sany täze harby ştaby esaslandyrmagy makulladylar. Agzalýan merkezler Atlantikde we Ýewropada ýaranlygyň goşunlarynyň hereket mümkinçiliklerini kämilleşdirmegi göz öňünde tutýar.
Ministrleriň birinji güni geçiren duşuşyklaryndan soňra Brýusselde çykyş eden Stoltenberg täze harby merkezler barada käbir jikme-jiklikleri agzap, bu barada harby serkerdeleriň “giňişleýin maglumat” berjekdigini we olaryň 2018-nji ýylyň fewral aýynda ýaranlygyň goranmak ministrleriniň dykgatyna ýetiriljekdigini mälim etdi.
29 agzaly ýaranlyk Sowuk urşuň tamamlanmagyndan soňra ilkinji gezek öz harby düzümini giňeldýär. Sowuk urşy döwründe 33 harby merkezde 22 müň harby iş alyp barýardy. Şondan bäri harby düzüm azaldylyp, merkezleriň sany 7-ä düşürildi we harbylaryň sany 7 müňe ýetirilipdi.
Soňky ýyllarda Orsýetiň Ukrainadaky harby hereketleri Moskwanyň NATO-nyň düzümine girýän, hususan-da, ozalky sowet respublikalary bilen bagly niýeti dogrusynda aladalary artdyrdy.
Orsýet 2014-nji ýylyň mart aýynda Krym ýarymadasyny basyp aldy we seperatistlere arka çykdy. Seperatistleriň gündogar Ukrainada 2014-nji ýylyň aprel aýyndan bäri Kiýewe garşy alyp barýan urşunda 10 müňden gowrak adam wepat boldy.
Soňky aýlarda Orsýetiň we NATO-nyň harby uçarlarydyr gämileriniň potensial howp döretjek ýagdaýlarda biri-birlerine ýakyn aralaşmaklary dartgynlygy güýçlendirip, hyzmatdaşlygyň Moskwany howada we deňizde agressiw manýowrlara baş goşmakda aýyplamagyna getirdi.
Moskwanyň bu hereketlerinden soňra NATO gündogarda öz goragyny güýçlendirip, köp milletli goşunlardan düzülen, takmynan 4 müň 500 harbysyny Baltik döwletlerinde we Polşada ýerleşdirdi.
“Göz öňünde tutulýan täze dörediljek harby ştab merkezleriniň birine Demirgazyk Amerika bilen Ýewropanyň arasyndaky “deňiz aragatnaşygynyň azatlygyny we howpsuzlygyny” üpjün etmek tabşyrylar” diýip, Stoltenberg aýtdy.
“Beýleki merkez “Ýewropanyň çägindäki harby güýçleriň hereketini kämilleşdirer” we NATO-nyň çägindäki logistik funksiýalary güýçlendirer.
Trans-atlantik ýaranlygymyz üçin bu örän wajyp” diýip, Stoltenberg habarçylara aýtdy.
“NATO-nyň täze harby ştabynyň kabul edilmegi biziň ýaranlarymyzyň çalt we täsirli hereket mümkinçiliklerini has-da güýçlendirer” diýip, Stoltenberg sözüniň üstüni ýetirdi.
Ol islendik täze düzümiň döwletleriň çäklerinde goşunlaryň we enjamlaryň transportyny ýeňilleşdirýän kanunçylygy doly berjaý etmelidigini aýtdy.
Şeýle-de, baş sekretar ýeterlik transport mümkinçilikleriniň elýeterliligine kepil geçmek üçin, hususy pudak bilen bilelikde hereket etmegiň zerurdygyny nygtady.
“Biz infrastrukturany, ýagny ýollary, köprüleri, demirýollaryny, geçelgeleri we portlary kämilleşdirmeli. NATO indi raýat infrastrukturasy üçin harby talaplary täzeden seljerýär” diýip, Stoltenberg belledi.
Diplomatlar täze harby ştab merkezleriň nirelerde ýerleşdiriljekdigi barada kararyň kabul edilmändigini aýdýarlar. Germaniýa özüniň Merkezi Ýewropadaky ornuna esaslanyp, agzalýan logistik bazanyň öz çäginde ýerleşdirilmegine isleg bildirip çykyş etdi.
Şeýle-de diplomatlar, Atlantik deňiz harby ştabynyň Portugaliýada, Ispaniýada, Fransiýada ýa-da Birleşen Ştatlarda döredilmeginiň mümkindigini aýtdylar.
NATO-nyň goranmak ministrleriniň täze Kiberoperasiýa merkezlerini döretmek barada hem ylalaşyga barandyklary aýdylýar. Bu merkezler kiber goragy güýçlendirmek we kiber mümkinçilikleriň NATO-nyň ähli derejelerdäki planlaryna hem-de operasiýalaryna birikdirilmegine ýardam bermek üçin döredilýär.
Global kiber hüjümler şu ýyl köpmilletli firmalaryň, portlaryň we jemgyýetçilik hyzmatlaryň işine päsgelçilik döredensoň, Kiberopersiýa merkezlerini döretmek barada karar kabul edildi.
“Biz edil gury ýerde, howada we deňizde täsirli bolşumyz ýaly, kiber giňişlikde-de güýçli bolmaly we howpuň häsiýetine wagtynda düşünip, oňa nirede we nähili jogap gaýtarjagymyza oňat göz ýetirmeli” diýip, Stoltenberg aýtdy.


text:
“Ilkinji ýyldyzlar” meýletinçiler maksatnamasyna fewral aýynda badalga berlenden soňra meýletinçileriň hasaba alynyşygy örän üstünlikli geçdi we mart aýynda tamamlandy. Maksatnamanyň çäklerinde 10 000-e çenli ýörite we umumy hünärli türkmenistanly meýletinçileri seçmek boýunça esasy wezipesi ýerine ýetirildi we 11 000-e golaý dalaşgär hasaba alyndy.
2017-nji ýylyň 2-nji martynda bir günüň dowamynda 2 000 meýletinçiniň hasaba alynmagy bilen özboluşly ýokary netije gazanyldy.
Işgärler we akkreditasiýa bölüminiň başlygy Şeron Makmaýkl: “Ýerli ilatyň Oýunlara şeýle ýokary gyzyklanmasynyň bardygy örän guwandyryjy ýagdaýdyr. Ýurdyň ähli künjelkerinde halk Oýunlaryň geçirilmegini uly höwes bilen goldaýandyklaryny bellemek isleýärin, şeýle-de meýletinçileriň joşgunly duýgulary deňi-taýy bolmajak Oýunlaryň geçirilmeginde wajyp orun eýelejekdiklerine uly ynamymyz bar” diýip, belläp geçdi.
Häzirki wagtda meýletinçileri taýýarlamak boýunça “Seniň galkyndyrjak wagtyň” atly ilkinji tälimçilik okuwlary geçirilýär. Bu tälimçilik okuwlarynyň dowamynda Oýunlar bilen tanyşdyrylyş geçirilýär we “Ilkinji ýyldyzlara” badalgasynyň belent üstünlüklere beslenmegi we kämilleşmeginde zerur bolan endikler barada jikme-jik maglumat berilýär.
Häzirki wagta çenli 11 000 meýletinçiniň ählisi üçin tälimliçilik okuwlarynyň 3-si geçirildi we birnäçesi maý aýynda geçirmeklik meýilleşdirildi. Meýletinçileriň aglabasy birinji we ikinji tälimçilik okuwyny geçdiler we 3 600-den gowragy üç okuwdan ybarat bolan doly tapgyryna gatnaşdylar. Ähli tälimçilik okuwlary desgalar bilen tanyşdyrmak maksady bilen Olimpiýa şäherçesiniň başa baş söweş sport sungaty toplumynda geçirilýärler.
Ýakyn günlerde “Inspiring Ashgabat” şygary bilen geçiriljek synag çäreleriniň döwründe meýletinçiler soňky aýlaryň dowamynda ýörite tälimçilik okuwynda öwrenen endiklerini görkezip bilerler.
Ähli meýletinçiler üç görnüşli we jemi 8 sagatlyk tälimçilik okuwyny geçerler. Olar: umumy okuwy, ýerine ýetirýän wezipesiniň aýratynlyklary boýunça okuwy we desganyň aýratynlyklary boýunça okuwlaryndan ybaratdyr.
Tälimçilik okuwy diňe bular bilen tamamlanmaýar. Tomus aýlaryň başynda meýletinçiler üçin gurnalýan Oýunlaryň geçirilýän döwrüne taýýarlyk görmek boýunça tälimçilik okuwlary başlaýar. Güýçli depginler bilen alnyp baryljak we barha işjeň häsiýete eýe bolýan okuw meýilnamasy dürli ýaryşlaryň we çäreleriň aýratynlyklary boýunça ýörite okuwlaryny öz içine alýar. Olaryň esasy maksady – iň gowy Aziýa oýunlaryny geçirmek üçin “Ilkinji ýyldyzlaryň” ýokary derejedäki taýýarlygyny üpjün etmekdir.
Çeşme: ashgabat2017.gov.tm